Γηροκομείο “ΕΣΤΙΑ ΚΩΝΣΤΑΝΤΙΝΟΥΠΟΛΕΩΣ” - Welcome!\nΗ “ΕΣΤΙΑ ΚΩΝΣΤΑΝΤΙΝΟΥΠΟΛΕΩΣ” , Σωματείο Μ.Κ.Χ. αναγνωρισμένο από το κράτος και ενταγμένο στον χώρο της κοινωνικής προσφοράς και της αλληλεγγύης προς τον δοκιμαζόμενο συνάνθρωπο, ιδρύθηκε το 1978, και πήρε την απόφαση ,κατασκεύασε και λειτουργεί από το 1986 ένα Κέντρο Παροχής ΔΩΡΕΑΝ θαλπωρής, στέγης και διατροφής στους απόρους και κοινωνικά απομονωμένους υπερήλικες Κωνσταντινοπολίτες και Ελλαδίτες.\nΤο Γηροκομείο στεγάζεται σε τριώροφο κτίριο εμβαδού 2100 τ.μ., ευρίσκεται στην θέση Καταφύγι Παλαιάς Φώκαιας Ανατολικής Αττικής, εντός καταπράσινου οικοπέδου 5500 τ.μ. Η δυναμικότητα του είναι 55 ατόμα. Το προσωπικό που απασχολεί (νοσηλευτικό. καθαρίστριες, τραπεζοκόμες, μάγειράς, οδηγός, κηπουρός, γραμματεία, Διεύθυνση) είναι συνολικά 20 άτομα. Επιπλέον, Ο γιατρός του ιδρύματος (παθολόγος & καρδιολόγος) , η νευρολόγος και η ομάδα των φυσικοθεραπευτών ως εξωτερικοί συνεργάτες, συμπληρώνουν το επιστημονικό δυναμικό του γηροκομείου. Το Σώμα των εθελοντριών που επικουρεί το έργο των εργαζομένων, και φροντίζει την προσωπική υγιεινή των φιλοξενουμένων, την λειτουργία των πλυντηρίων και πολλά άλλα, αριθμεί 25 άξιες κυρίες .\nΟι δραστηριότητες του γηροκομείου είναι ποικίλες και κυρίως ψυχαγωγικές. Γίνονται συχνά δράσεις που αφορούν, λειτουργία στο Εκκλησάκι του Γηροκομείου, θεατρικές, χορευτικές παραστάσεις, μουσικές εκδηλώσεις από διάφορους φορείς και Συλλόγους, εβδομαδιαία επίσκεψη από ψυχολόγους ,εκδρομές των γηροκομουμένων σε αξιοθέατα μέρη της ευρύτερης περιοχής, ψυχαγωγικές εκδηλώσεις στον ανοικτό και κλειστό χώρο του γηροκομείου μετά μουσικής, φαγητού, εκδηλώσεις μπαζάρ κ.α. Ο ετήσιος αριθμός των δραστηριοτήτων ξεπερνούσε τις 80 μέχρι την προ πανδημίας περιοδο.\nΟι κύριες πηγές εσόδων είναι από Δωρεές ιδιωτών και Χορηγίες Ιδρυμάτων, Συλλόγων, φορέων, Κληροδοτήματα, Τροφεία, Πώληση ακινήτων που προέρχονται από κληροδοτήματα, Δωρεές ειδών διατροφής ,ευρείας κατανάλωσης, καυσίμου κ.α.\nΟυδεμία κρατική βοήθεια υπήρξε στα 35 χρονιά λειτουργίας του γηροκομείου μας\nΗ Εστία Κωνσταντινουπόλεως διοικείται από 9μελες Διοικητικό Συμβούλιο το οποίο εκλέγεται κάθε δυο χρόνια από τα μέλη του Συλλόγου. Οι υπηρεσίες που προσφέρει είναι αφιλοκερδώς.\nΤα γραφεία του Συλλόγου είναι στο Παλαιό Φάληρο Αμφιτρίτης 28 17562\nΤο τηλέφωνο του Συλλόγου είναι 2109820901\nΗ Ιστοσελίδα για πληροφορίες και δωρεές τις Εστίας είναι http://estiakon.gr/ επίσης η εστία διαθέτει συσκευή pos.\nΟι ηλεκτρονικές διευθύνσεις του Συλλόγου είναι\nΙΒΑΝ λογ/μου για δωρεές\nALPHA BANK GR55 0140 1920 1920 0200 2003 370\nEUROBANK – GR 6902600350000150200682341\nΠΕΙΡΑΙΩΣ – GR 5101717600006760116291238\nΣε κάθε δωρεά θα πρέπει να αναγράφετε όνομα επίθετο και τηλέφωνο για να σταλεί η απόδειξη.\nPsychology4us.gr: Δωρεάν Υπηρεσίες Σε Κοινωνικά…\n«Άλμα Ζωής» Συναυλία με το συγκρότημα StringLess με τίτλο : «StringLess Sing For Pink»\n9 Μαΐου, 2017 gipas


«Τυφώνας Τραμπ» | Ολύμπιο Βήμα\nΑρχική » Άρθρα - Απόψεις » «Τυφώνας Τραμπ»\n– Καλά, πού το πάει αυτός ο μυστήριος Τραμπ;\n– Εδώ σε θέλω. Αρχικά προσπαθεί να δημιουργήσει ένα νέο σιδηρούν παραπέτασμα.\n– Πού το θυμήθηκες; Έτσι αποκαλούσαν παλιά τα σύνορα της Σοβιετικής Ένωσης!\n– Η διαφορά είναι ότι από εκείνα δεν μπορούσες να βγεις ενώ σ’ αυτά του Τραμπ δεν θα μπορείς να μπεις. Και μάλιστα δεν θα μπορούν να μπουν εκείνοι που τους έδιωξε η πατρίδα του από τις δικές τους πατρίδες.\n– Μα οι Αμερικανοί είναι εκείνοι (αν και όχι οι μόνοι) που προκάλεσαν ένα σωρό πολέμους σε Βόρεια Αφρική και Μέση Ανατολή. Οι άνθρωποι δεν έχουν που να παν και τους λένε «κόφτε τον λαιμό σας, εμάς μας νοιάζει μόνο η πατρίδα μας. Μάλιστα συστήνουν και στην Ευρώπη να μην τους δέχεται. Πάντως ο ίδιος ο Τραμπ έχει ένα σωρό σπίτια για να μείνει και υποψιαζόμαστε ότι από εδώ και πέρα ο χωρισμός θα είναι σε παγκόσμια βάση σε πλούσιους και φτωχούς. Αυτοί για να μη διαμαρτύρονται θα κληρονομήσουν την βασιλεία των ουρανών αφού η επίγεια έχει κατοχυρωθεί στους πρώτους.\n– Φοβάται για τους τρομοκράτες φαίνεται.\n– Τότε γιατί δεν απαγορεύει την είσοδο και σ’ αυτούς που προέρχονται από τη Σαουδική Αραβία;\n– Μα είναι σύμμαχοι!\n– Και ποιοι εξοπλίζουν τους συμμάχους;\n– Μα οι ΗΠΑ εξόπλισαν τους Ταλιμπάν και τους φανατικούς Ισλαμιστές για να μην ξεχάσουμε και τον Μπιν Λάντεν. Με άλλα λόγια δημιουργούν στρατούς φανατικών κι όταν αυτοί στρέφονται εναντίον τους ζητάν βοήθεια από τον υπόλοιπο κόσμο για να τους αντιμετωπίσουν!\n– Βρε-βρε τι γίνεται. Ευτυχώς που εμείς είμαστε ειρηνικοί σύμμαχοι!\n– Όχι ακριβώς. Προτεκτοράτο είμαστε και τώρα όπως είπε κι ο υποψήφιος πρεσβευτής τους στην Ευρωπαϊκή Ένωση, μας δίνουν εντολή να βγούμε από το ευρώ. Δηλαδή σε σκληρό οικονομικό πόλεμο. Δεν άκουσες που διάφορα παπαγαλάκια άρχισαν την προγύμναση;\n– Κάτι άκουσα, αλλά αυτό για μας θα είναι καταστροφή.\n– Το ωραίο είναι ότι μ’ αυτό συμφωνεί κι ο Σόιμπλε που ακούει Ελλάδα και γίνεται Τούρκος!\n-Της μουρλής γίνεται. Πώς θα τα βγάλουμε πέρα;\n– Κάποιοι το 2015 όταν το πράγμα ήταν κοντά, έλεγαν «αυτοί δεν μπορούν να οργανώσουν ένα μπάρμπεκιου και θα προγραμματίσουν έξοδο από το ευρώ;» Μ’ αυτό το πολιτικό προσωπικό μια έξοδος θα ισοδυναμεί με εξουδετέρωση ατομικής βόμβας; Θα την εμπιστευόσουν σ’ ένα πολιτικάντη ή σ’ ένα ονειροπαρμένο;


«Ελλάδα και Κίνα δεν μοιράζονται μόνο ένα κοινό παρελθόν, αλλά και ένα κοινό όραμα για το μέλλον» είπε ο πρωθυπουργός κ. Αλ. Τσίπρας μιλώντας σήμερα στην τελετή εγκαινίων του Κέντρου Ελληνικών Σπουδών στο Πεκίνο. Κι αν το «κοινό παρελθόν» είναι ένα θέμα που σηκώνει πολύ συζήτηση, το «κοινό όραμα για το μέλλον» δεν χρειάζεται – δυστυχώς – πολλές διευκρινήσεις.\nΤι ακριβώς πήγε να κάνει στην Κίνα ο πρωθυπουργός; Το σχετικό ρεπορτάζ δεν είναι ιδιαίτερα αποκαλυπτικό. Διαβάζοντας για την επίσκεψη του κ. Τσίπρα σε έξι – τουλάχιστον – διαφορετικά Μέσα Ενημέρωσης καμιά επιπλέον πληροφορία δεν παρέχεται: τα έξι (θεωρητικά διαφορετικά) ρεπορτάζ μοιάζουν ολότελα ταυτόσημα και η ταύτιση αυτή εντοπίζεται ακόμη και στους τίτλους. Και οι έξι συντάκτες καταφεύγουν στο σχετικό τηλεγράφημα του ΑΠΕ – ΜΠΕ, το οποίο μεταφέρουν σχεδόν αυτούσιο. Ο πλουραλισμός στην ενημέρωση σε όλο του το μεγαλείο! Θα πρέπει να καταφύγουμε στις καταγεγραμμένες δηλώσεις του πρωθυπουργού για να βγάλουμε τα συμπεράσματά μας.\nΜε δεδομένο πως το «κοινό παρελθόν» το οποίο οι δυο χώρες μοιράζονται περισσότερο στην τελευταία 10ετία εδράζεται παρά στις προηγούμενες χιλιετίες είναι στο «κοινό όραμα για το μέλλον» που θα πρέπει να επικεντρώσουμε. Ένα όραμα που περιλαμβάνει νεοφιλελεύθερη «ανάπτυξη» δυτικού τύπου με μισθούς επιπέδου Κίνας στην καλύτερη των περιπτώσεων, αν και το δεύτερο μισό της φράσης είναι σαφώς πλεονασμός: μια νεοφιλελεύθερη «ανάπτυξη» δυτικού τύπου μπορεί να επιτευχθεί μόνο με μισθούς επιπέδου Κίνας και εργασιακών δικαιωμάτων εποχής φεουδαρχίας. Τα απανωτά μνημόνια έχουν βοηθήσει να το εμπεδώσουμε αυτό.\nΣτο μεταξύ, όσο ο κ. Τσίπρας αναζητά το σύγχρονο δρόμο του μεταξιού στην μακρινή Κίνα, στην ελληνική βουλή ξεκινά η συζήτηση για το νομοσχέδιο για το νέο μνημόνιο (σ.σ.: ή αν προτιμάτε, το νομοσχέδιο για την επικύρωση της συμφωνίας Ελλάδας – δανειστών). Μέτρα και αντίμετρα κατατίθενται στη Βουλή αύριο Σάββατο ενώ η ημέρα ψήφισής του είναι η ερχόμενη Πέμπτη 18 Μαΐου. Στην κατεύθυνση αυτή οι (κυβερνητικοί) βουλευτές ενημερώθηκαν από το υπουργείο Εργασίας (και τον κυβερνητικό εκπρόσωπο) για το κομμάτι του νομοσχεδίου που αφορά εργασιακό – ασφαλιστικό, ενώ διευκρινήσεις ζητήθηκαν και για την συζήτηση για το χρέος. Όχι, μην πάει το μυαλό σας σε πιθανά «αντάρτικα»: για «ενημερωτική συζήτηση» επρόκειτο. Η υπερψήφιση θα πρέπει να θεωρείται δεδομένη, όπως και τα χαρακτηριστικά των ζωδίων στο κινέζικο ωροσκόπιο.\nTags: ΑΛΕΞΗΣ ΤΣΙΠΡΑΣ,\tΝΟΜΟΣΧΕΔΙΟ,\tΧΡΕΟΣ,\tΒΟΥΛΕΥΤΕΣ,\tΕΠΙΣΚΕΨΗ,\tΜΝΗΜΟΝΙΟ,\tΜΕΤΡΑ,\tΑΝΤΙΜΕΤΡΑ,\tΚΙΝΑ,\tΔΡΟΜΟΣ ΤΟΥ ΜΕΤΑΞΙΟΥ\n«Καλλυντικές» επισκέψεις\t- 04/09/2017


Το ομοιοπαθητικό φάρμακο Σέπια παρασκευάζεται από αποξηραμένο μελάνι σουπιάς. Αυτό το φάρμακο χρησιμοποιείται στην Ομοιοπαθητική για να λύσει προβλήματα που σχετίζονται με τις ορμόνες, την πέψη, τις ουροφόρους οδούς, το άγχος, την κατάθλιψη και τις ημικρανίες. Βρισκόμαστε μπροστά σε μία ουσία ιδιαιτέρως χρήσιμη στις γυναίκες, ειδικά κατά τη διάρκεια της εγκυμοσύνης, της εμμηνόπαυσης ή σε περίπτωση πόνων στην έμμηνη ρύση.\nΗ ΣΟΥΠΙΑ ΚΑΙ ΤΟ ΜΕΛΑΝΙ ΤΗΣ\nΗ σουπιά είναι ένα μαλάκιο της ομοταξίας των κεφαλόποδων που ζει στο βυθό, σε όλες τις θάλασσες και σε όλους τους ωκεανούς. Πιο συγκεκριμένα, εκείνες της Μεσογείου Θάλασσας και του Ατλαντικού Ωκεανού ανήκουν στο είδος Sepia officinalis.\nΑυτό το μαλάκιο μπορεί να είναι διαφόρων διαστάσεων ανάλογα με τον οικότοπο που αποικεί, το χρώμα του ποικίλει (γκρι-κίτρινο, κόκκινο, πορτοκαλί, καφετί, γαλάζιο) και έχει την ικανότητα να αλλάζει το χρώμα του και να παίρνει αυτό του βυθού.\nΤο κεφάλι της είναι ογκώδες και στο εμπρόσθιο τμήμα του φέρει οκτώ πλοκάμια με βεντούζες, τα οποία κρύβουν ανάμεσά τους ένα είδος κερατοειδούς ράμφους, και δύο μακρύτερα συσταλτά πλοκάμια που είναι εφοδιασμένα με βεντούζες μόνο στην κορυφή. Στο σώμα της περικλείεται ο χαρακτηριστικός σάκος της μελάνης (τοποθετημένος ανάμεσα στα βράγχια) που τον αποβάλλει για να θολώσει το νερό και να ξεφύγει σε περίπτωση κινδύνου.\nΤο μελάνι της σουπιάς περιέχει μία σειρά χημικών ουσιών σε διαφορετικές συγκεντρώσεις, ανάλογα με το είδος προέλευσης.\nμελανίνη και βλέννα αλλά μπορεί επίσης να ανιχνευθούν και τυροσινάση (ένζυμο), ντοπαμίνη (νευροδιαβιβαστής), L-Dopa ή λεβοντόπα (μεταβολικός πρόδρομος για τη σύνθεση της ντοπαμίνης), μικρές ποσότητες ελεύθερων αμινοξέων (δομικές μονάδες των πρωτεϊνών) και βλεννίνες (γλυκοπρωτεΐνες) και από χημικής απόψεως περιέχει τέσσερα μεταλλικά άλατα: ανθρακικό ασβέστιο, ανθρακικό μαγνήσιο, θειικό νάτριο και χλωριούχο νάτριο.\nΧΡΗΣΕΙΣ ΤΟΥ ΜΕΛΑΝΙΟΥ ΤΗΣ ΣΟΥΠΙΑΣ\nΤο περίφημο «μελάνι σουπιάς» είναι ένα υγρό μελανού χρώματος που οφείλεται στην παρουσία μελανίνης, η οποία αποτελεί το βασικό του συστατικό.\nΣτο παρελθόν χρησιμοποιούνταν ως χρώμα στη ζωγραφική αλλά και στην ιατρική: ο Ιπποκράτης έδινε σουπιά στις γυναικολογικές και μαιευτικές νόσους, ενώ ο Διοσκουρίδης και ο Πλίνιος την πρότειναν σε περιπτώσεις λευκόρροιας, λιθίασης, καταρροών της ουροδόχου κύστης και αλωπεκίας.\nΣήμερα, αντιθέτως, το μελάνι χρησιμοποιείται κυρίως στην κουζίνα ως καρύκευμα. Η γεύση του δεν είναι έντονη, έχει ένα ελαφρύ άρωμα θάλασσας, μία υποψία ιωδίου και είναι ιδιαιτέρως εύγευστο.\nΑναμφισβήτητα, λεκιάζει τα χέρια και τα δόντια αλλά φτάνει ένα πλύσιμο με σαπούνι και το χρώμα φεύγει με ευκολία.\nΣΕΠΙΑ: ΟΜΟΙΟΠΑΘΗΤΙΚΟ ΦΑΡΜΑΚΟ\nΤο ομοιοπαθητικό φάρμακο Σέπια προκύπτει από την άλεση του μελανιού της σουπιάς το οποίο, αφού έχει προηγουμένως αποξηραθεί, αραιώνεται και δυναμοποιείται σε ένα διάλυμα νερού-αλκοόλης, σύμφωνα με την κλασσική διαδικασία. Η υλοποίηση της φαρμακευτικής Σέπιας επιτυγχάνεται, λοιπόν, μέσω της χρήσης υλικών ζωικής προελεύσεως, παρ’όλο που δεν χρησιμοποιείται κατά τρόπο άμεσο το ίδιο το ζώο όπως, ισχύει για παράδειγμα, στην παρασκευή του Apis mellifica όπου χρησιμοποιείται ολόκληρη η μέλισσα.\nΗ Σέπια είναι ένα από τα πιο πολύχρηστα φάρμακα της Ομοιοπαθητικής. Η δράση του είναι ιδιαιτέρως αποτελεσματική στα παρακάτω:\nελαστικό συνδετικό ιστό\nΗ χρήση της Σέπια ενδείκνυται στις παρακάτω διαταραχές:\nαναπνευστικού συστήματος: ξηρός βήχας, λαρυγγίτιδες, βραχνάδα, χρόνια καταρροή και δύσπνοια\nκαρδιαγγειακού συστήματος: προβλήματα στους κιρσούς, επίσταξη, ταχυκαρδία κατά την πέψη, ταχυπαλμία και εξασθένιση, αίσθηση βάρους στα πόδια\nνευρικού συστήματος: νευρικό κλονισμό, δυσφορία, υστερία, νευραλγίες, ασθενή μνήμη, πρωινοί ίλιγγοι κατά την έγερση, πονοκέφαλοι που βελτιώνονται αν το άτομο ξαπλώσει, πονόδοντο. Επίσης, μπορούν να χρησιμοποιηθούν οι θεραπευτικές ιδιότητες αυτού του ομοιοπαθητικού φαρμάκου για τη θεραπεία της κριθής (κριθαράκι) και του χαλαζίου\nπεπτικού συστήματος: ναυτία και έμετος στην περίοδο της κύησης, δυσπεψία, γαστρίτιδα, αιμορροΐδες, εντερίτιδα\nθεραπεία ήπατος όταν παρουσιάζονται ηπατικά νοσήματα, ηπατική ανεπάρκεια και ίκτερο, όταν το όργανο αυτό είναι διογκωμένο και πονάει\nουροποιητικού συστήματος: σκούρα ούρα με δυσοσμία και συχνή ανάγκη για ούρηση, ευερέθιστη ουροδόχο κύστη, πυελονεφρίτιδα, ακράτεια και συχνοουρία\nαναπαραγωγικού συστήματος (κυρίως του γυναικείου): γονόρροια, δυσμηνόρροια, λευκόρροια, αμηνόρροια, διαταραχές εμμηνορρυσιακού κύκλου λόγω κλιμακτηρίου, αστάθεια έμμηνης ρύσης, πρόπτωση μήτρας, χαμηλή λίμπιντο (αντιμετωπίζεται και στους άντρες) και πόνους κατά τη σεξουαλική πράξη. Στους άντρες χρησιμοποιείται για την αντιμετώπιση βλεννόρροιας, απώλειας προστατικού υγρού, φίμωσης και ψυχοσωματικής κόπωσης μετά τη σεξουαλική επαφή\nδέρματος: πιτυρίδα, χρόνια εξανθήματα, έρπη, έκζεμα, δερματοφυτία, κονδυλώματα των γεννητικών οργάνων, σμηγματόρροια, ξηρά φολιδωτά εξανθήματα με τάση να ματώνουν, ομαλό λειχήνα και ψωρίαση\nαρθριτικούς ή μυϊκούς πόνους που αφορούν κυρίως τα άκρα, ρευματισμούς με πρήξιμο των αρθρώσεων, φλεγμονή του νεύρου\nΣΕΠΙΑ: ΙΔΙΟΣΥΓΚΡΑΣΙΑΚΟΣ ΤΥΠΟΣ\nΣτην Ομοιοπαθητική τα φάρμακα δρουν πάνω σε συγκεκριμένες κατηγορίες ανθρώπων περισσότερο από ό,τι σε άλλες. Συχνά το ομοιοπαθητικό φάρμακο και ο τύπος του ανθρώπου παίρνουν το ίδιο όνομα. Αυτό ισχύει και στην περίπτωση του Σέπια, που στην Ομοιοπαθητική χρησιμοποιείται για να θεραπεύσει όλες τις παθολογίες που σχετίζονται με έναν τύπο απαθούς προσωπικότητας.\nΈχει να κάνει με μία κατηγορία ανθρώπων οι οποίοι, όπως και η σουπιά, τείνουν να περνούν τη ζωή τους μοναχικά. Η ύπαρξή τους χαρακτηρίζεται από μία υποβόσκουσα απαισιοδοξία και κυρίως από μία νευρικότητα που συχνά τους απομακρύνει από τους άλλους, εμποδίζοντάς τους να αναπτύξουν κοινωνική ζωή.\nΟ τύπος Σέπια είναι τοξινωμένος. Η τοξίνωση αυτή είναι αργή και βαθιά και μπορεί να οφείλεται σε διάφορες αιτίες, οι οποίες ανάγονται κυρίως σε μία φυματική διάθεση, με ενοχλήσεις λόγω πυελικής ή ηπατικής συμφόρησης αλλά κυρίως λόγω συμφόρησης των ουροδόχων οδών.\nΣυνεπώς, τα βασικά κλινικά χαρακτηριστικά του τύπου Σέπια είναι:\nΑπάθεια και αδιαφορία, επιθυμία μοναξιάς, απαισιοδοξία, τάση στο κλάμα, τάση αυτοκτονίας, θυμός.\nΕξάψεις, τάσεις λιποθυμίας, βάρος στην κάτω κοιλιακή χώρα, αίσθηση βάρους στο ορθό, αίσθηση άδειου στομαχιού, ευαισθησία στο κρύο, πρασινοκίτρινες εκκρίσεις.\nδέρμα: σκούροι ωχροκίτρινοι λεκέδες, φλυκταινώδη εξανθήματα στα γεννητικά όργανα, κονδυλώματα, σκληρύνσεις\nκεφάλι: ημικρανία κυρίως κατά την περίοδο, πτώση βλεφάρου\nπεπτικό σύστημα: διόγκωση και πόνος του ήπατος, δυσπεψία, ανορεξία στους καπνιστές, δυσκοιλιότητα, διάρροια εξαιτίας του γάλακτος, αιμορροΐδες\nουροποιητικό σύστημα: θολά ούρα, ατονία της μήτρας, τάση για αποβολή, λιγότερο συχνές περίοδοι, ψυχρότητα, λευκόρροια\nμυοσκελετικό σύστημα: πόνους στην οσφυοϊερή χώρα, τάση για διαστρέματα\nεπιδείνωση: κρύο, ζέστη με υγρασία, κλιμακτήριο, εγκυμοσύνη, γάλα\nαπέχθεια: αλάτι, γάλα, κρέας, λίπη\nΗ Νευρο - Ωτοθεραπεία είναι μία ρεφλεξοθεραπευτική ιατρική τεχνική, επιστημονικά αποδεδειγμένη και αναγνωρισμένη από τον Παγκόσμιο Οργανισμό Υγείας, η οποία συνίσταται στη διέγερση συγκεκριμένων σημείων με συγκεκριμένη σειρά πάνω στο πτερύγιο του αφτιού.\nΠαρομοιάζοντας ένα ημισφαίριο του εγκεφάλου με ένα κομπιούτερ, μπορούμε να δούμε το πτερύγιο του αφτιού ως το «πληκτρολόγιο». Αυτό το πληκτρολόγιο μας επιτρέπει να στείλουμε πολύ συγκεκριμένες «εντολές», οι οποίες μεταδίδονται στον εγκέφαλο εκμεταλλευόμενες την «προνομιούχο» νεύρωση του αυτιού.\nΜέχρι σήμερα έχουν εντοπιστεί στο πτερύγιο του αφτιού 168 σημεία, τα οποία αντιπροσωπεύουν διάφορες ανατομικές και λειτουργικές δομές του σώματός μας.\nΔιεγείρει την δευτερογενή απάντηση του κεντρικού νευρικού συστήματος, το οποίο θα μεριμνήσει ώστε να θέσει σε λειτουργία όλες τις στρατηγικές και τα μέσα που υπάρχουν για να λυθεί το πρόβλημα.\nΔιεγείρονται έτσι οι δυνατότητες «αυτοθεραπείας» του οργανισμού μας. Αυτό επιτυγχάνεται μέσω της διέγερσης των σημείων των ανατομικών/λειτουργικών δομών που αντιστοιχούν στον φυσιοπαθολογικό μηχανισμό της ασθένειας.\nΤο μεγάλο πλεονέκτημα αυτής της μεθόδου είναι ότι ΔΕΝ ΕΧΕΙ ΣΥΣΤΗΜΙΚΕΣ ΠΑΡΕΝΕΡΓΕΙΕΣ! Δεν αλληλεπιδρά με κανενός είδους φάρμακο και η θεραπεία δεν αντενδείκνυται σε καμία παθολογία και έτσι μπορεί να εφαρμοστεί σε όλους, από το νεογέννητο μέχρι τον υπερήλικα με πολλαπλές παθήσεις.\nΕνδεχόμενες παρενέργειες είναι αποκλειστικά τοπικές και εξαρτώνται από τον τύπο διέγερσης που θα χρησιμοποιηθεί, ο οποίος θα καθοριστεί από τον γιατρό βάση της μεθοδολογίας που θα επιλέξει.\nΣε τι είναι χρήσιμη;\nΕνδείκνυται περισσότερο για τις ΕΠΩΔΥΝΕΣ ΠΑΘΗΣΕΙΣ αλλά καλύπτει ένα πολύ μεγάλο φάσμα διαφόρων περιπτώσεων, όπως:\nΜυοσκελετικά προβλήματα τραυματικής προελεύσεως, φλεγμονώδεις ή εκφυλιστικές παθήσεις, όπως η αρθρίτιδα\nΝευρολογικά προβλήματα, όπως οι νευροπάθειες, οι κεφαλαλγίες και άλλες παθήσεις\nΠνευμονολογικές και ΩΡΛ παθήσεις, όπως το άσθμα, η υποακουσία, οι εμβοές κ.ά.\nΟυρο-γυναικολογικές παθήσεις, όπως η ακράτεια, η υπογονιμότητα, οι διαταραχές της εγκυμοσύνης (ναυτίες, οσφυαλγίες) κ.ά.\nΕνδοκρινολογικές και μεταβολικές παθήσεις, όπως η παχυσαρκία και το υπερβολικό βάρος, ο υποθυρεοειδισμός κ.ά.\nΓαστρεντερολογικές παθήσεις, όπως αυτές του παχέος εντέρου, οι γαστρίτιδες, οι αιμορροΐδες κ.ά.\nΚαρδιοαγγειακές παθήσεις, όπως η φλεβική ή η καρδιακή ανεπάρκεια κ.ά.\nΔερματολογικές παθήσεις, όπως η ψωρίαση, τα εκζέματα και ο κνησμός\nΟφθαλμολογικές παθήσεις, όπως ελαφρά ελαττώματα της διάθλασης\nΕξαρτήσεις, όπως το κάπνισμα\nΠοιος μπορεί να την εφαρμόσει;\nΤη Νευρο - Ωτοθεραπεία μπορούν να την εφαρμόσουν μόνο καταλλήλως καταρτισμένοι γιατροί.\nΟι έρευνες στο εργαστήριο απέδειξαν ότι τα φυτά, απρόσβλητα από το φαινόμενο πλασέμπο, αν υποβληθούν σε αγωγή με ομοιοπαθητικά φάρμακα αντιδρούν και γίνονται πιο ανθεκτικά και πιο πλούσια σε διατροφαρμακευτικές ουσίες.\nΜας μιλάει για αυτό η dr Lucietta Betti, γνωστή ερευνήτρια και ακαδημαϊκός στη Φυτική Παθολογία και Μυκητολογία στο Τμήμα Αγροτικών και Περιβαλλοντικών Επιστημών και Τεχνολογιών του πανεπιστημίου της Μπολόνιας.\nΑυτή η επιστήμονας μελετά πάνω από τριάντα χρόνια την εφαρμογή των ομοιοπαθητικών αρχών στο πεδίο των φυτών.\nΤη συναντήσαμε για να μας διηγηθεί ποια είναι τα αποτελέσματα και τα μελλοντικά της σχέδια που αφορούν στις μελέτες της και ανακαλύψαμε – το πιστοποιούν οι αναρίθμητες δημοσιευμένες μελέτες σε εξειδικευμένα επιστημονικά περιοδικά – ότι υπάρχει μία βεβαιότητα: η αγρο-ομοιοπαθητική δουλεύει, τα φυτά αντιδρούν στη χορήγηση ομοιοπαθητικών φαρμάκων, δυναμώνουν και αναπτύσσουν περισσότερες θρεπτικές ουσίες και αντιοξειδωτικά.\nΔιαψεύδεται έτσι η θεωρία ότι τα θετικά αποτελέσματα στην ομοιοπαθητική προέρχονται από το φαινόμενο του πλασέμπο.\nΤα φυτά αντιδρούν στη χορήγηση ομοιοπαθητικών φαρμάκων, δυναμώνουν και αναπτύσσουν\nπερισσότερες θρεπτικές ουσίες και αντιοξειδωτικά\nΤι είναι η αγρο-ομοιοπαθητική;\nΗ αγρο-ομοιοπαθητική δεν είναι τίποτα άλλο από την εφαρμογή των ομοιοπαθητικών αρχών στη γεωργία, δηλαδή στα φυτά. Σε αυτόν τον τομέα είναι ακόμα πολύ λίγες οι πειραματικές μελέτες. Βρισκόμαστε, λοιπόν, στην αρχή αυτού του κλάδου. Εφαρμόζοντας τις ομοιοπαθητικές αρχές στα φυτά, με υψηλές συγκεντρώσεις της δραστικής ουσίας, μπορούμε να πούμε ότι βρισκόμαστε στο εσωτερικό μίας αειφόρου γεωργίας, η οποία δεν μολύνει το περιβάλλον.\nΠοια είναι τα πλεονεκτήματα που μπορούν να δώσουν τα φυτικά μοντέλα στην έρευνα για την ομοιοπαθητική;\nΤο κύριο πλεονέκτημα - λόγω του οποίου ξεκίνησα αυτή την έρευνα - είναι ότι τα φυτά, μην έχοντας νευρικό σύστημα, δεν επηρεάζονται από ψυχολογικής απόψεως, δηλαδή δεν υπόκεινται στο φαινόμενο πλασέμπο. Η αντίρρηση που έχουν πάντα όσοι δεν πιστεύουν στην αποτελεσματικότητα της ομοιοπαθητικής είναι ακριβώς αυτή, ότι ενεργεί βοηθούμενη από το πλασέμπο ακόμα και όταν εφαρμόζεται στα ζώα. Τα φυτά μας λένε ότι κάτι τέτοιο δεν ισχύει: αν ανιχνεύσουμε ένα σημαντικό και επαναλαμβανόμενο αποτέλεσμα, σε τεκμηριωμένα και επαληθευμένα πειραματικά μοντέλα, αυτό θα σίγουρα θα οφείλεται σε μία άμεση επίδραση της αγωγής που εφαρμόσαμε. Το αποτέλεσμα, λοιπόν, δεν οφείλεται σε πλασέμπο.\nΤα φυτά δεν επηρεάζονται από ψυχολογικής απόψεως, δηλαδή δεν υπόκεινται στο φαινόμενο πλασέμπο\nΠάνω σε ποια φυτά δουλέψατε και με ποια φάρμακα;\nΤο βασικό μας μοντέλο στάθηκε αυτό της βλάστησης και ανάπτυξης in vitro φυτρών σιταριού. Το φάρμακο που χρησιμοποιήθηκε ήταν το Arsenicum album, παρασκευασμένο από εμάς. Δουλέψαμε με το τριοξείδιο του αρσενικού και το φέραμε σε διάφορες αραιώσεις, ξεκινώντας από μοριακές αραιώσεις όπως η πέμπτη δεκατιαία και φτάνοντας έως την εξηκοστή δεκατιαία.\nΤα πιο σημαντικά αποτελέσματα προήλθαν από την 45η δεκατιαία, δηλαδή με μία αραίωση πολύ υψηλότερη από το νούμερο του Avogadro, με μία υπερ-υψηλή αραίωση. Δραστική ουσία στα μόρια αρσενικού που δώσαμε στα φυτά δεν υπήρχε πλέον. Δημιουργήσαμε ένα μοντέλο τόσο με υγιείς όσο και με «στρεσαρισμένους» σπόρους, μέσω μοριακών δόσεων αρσενικού σε 0.1%. Το στρες που προκλήθηκε από το αρσενικό ωθούσε σε μία υπερ-οξείδωση, σε μία τοξίνωση του σπόρου και είχε ως αποτέλεσμα να βλαστάνει λιγότερο όπως και επίσης η φύτρα να μεγαλώνει πολύ λιγότερο. Όταν χορηγήσαμε αρσενικό στους «στρεσαρισμένους» σπόρους παρατηρήσαμε σημαντική διέγερση της βλάστησης αλλά και της ανάπτυξης του βλαστού.\nΣτην τελευταία δοκιμή πραγματοποιήσαμε μελέτες μοριακής βιολογίας από τις οποίες αναδείχθηκε ότι το αρσενικό στην 45η προκαλεί ένα επιγενετικό αποτέλεσμα: στους «στρεσαρισμένους» σπόρους ανιχνευόταν μία υπέρ έκφραση από πολλές γονιδιακές κλάσεις, που μετά τη χορήγηση υπεραραιωμένου αρσενικού επέστρεφε στην κανονικότητα, χωρίς να φτάνει αυτή τον υγειών σπόρων αλλά, οπωσδήποτε, με σημαντική μείωση. Αυτή η μείωση της υπέρ έκφρασης εξηγεί γιατί παρατηρούσαμε, από μορφολογικής απόψεως, αυτή την αύξηση στη βλάστηση και στην ανάπτυξη των φυτρών.\nΜία από τις κριτικές που γίνονται για την ομοιοπαθητική είναι ότι δρα υπό του φαινομένου πλασέμπο: η αγρο-ομοιοπαθητική το διαψεύδει\nΚατά πόσο είναι σημαντική η δυναμοποίηση σε αυτές τις δοκιμές;\nΗ δυναμοποίηση είναι θεμελιώδης. Στην αρχή των πειραμάτων δοκιμάσαμε διαφορετικές τακτικές. Κάναμε τις δοκιμές πάνω σε 50.000 σπόρους και εφαρμόσαμε τη στατιστική επεξεργασία με πολύ αυστηρό τρόπο.\nΤα αποτελέσματα ήταν τα εξής: το αρσενικό στην 45η Χ ήταν πάντα διεγερτικό σε σημαντικό βαθμό, το αρσενικό που ναι μεν αραιώθηκε στην 45η αλλά δεν δυναμοποιήθηκε φέρθηκε ακριβώς όπως το σκέτο νερό. Αυτό τι αποδεικνύει; Ότι ο νόμος του Avogadro – κάτι που έτσι κι αλλιώς δεν αμφισβητείται – είναι ένας βασικός νόμος και ισχύει, δηλαδή όταν ξεπερνιέται το νούμερο του Avodadro δεν υπάρχουν πλέον μόρια στην αρχική δραστική ουσία και το μείγμα είναι ίδιο με το νερό ελέγχου. Ήταν λογικό να περιμένουμε ότι μόνο με την αραίωση η αγωγή δεν θα είχε κανένα σημαντικό αποτέλεσμα. Όταν όμως εισάγω τη δυναμοποίηση, τα πράγματα αλλάζουν δραστικά.\nΠοια θα είναι τα επόμενά σας βήματα και ποιοι είναι οι μελλοντικοί σας στόχοι;\nΜεταβαίνουμε από την έρευνα στο εργαστήριο στην έρευνα στο χωράφι, έχοντας πάντα υπόψη ότι το χωράφι είναι ένα δυσκολότατο περιβάλλον.\nΕνώ στο εργαστήριο μπορούμε να έχουμε αυστηρά πειραματικά πρωτόκολλα, πολλές επαναλήψεις και να κρατάμε υπό έλεγχο διάφορες μεταβλητές, στο χωράφι μπορεί να συμβούν τα πάντα. Είναι λοιπόν ένα πολύπλοκο πέρασμα. Κάναμε δύο πειραματικές δοκιμές στο χωράφι τα προηγούμενα χρόνια, μία στην γεωργική μονάδα του πανεπιστημίου μας και μία σε ένα θερμοκήπιο με ελεγχόμενες συνθήκες, δηλαδή εκτός εργαστηρίου, αλλά είμαστε ακόμα σε πειραματικό στάδιο.\nΕργαστήκαμε πάνω στο κουνουπίδι, ενάντια σε έναν μύκητα που το προσβάλει και είδαμε ότι η αγρο-ομοιοπαθητική αγωγή όχι μόνο κατάφερνε να περιορίσει τη μόλυνση κάνοντας ότι και ο χαλκός σε ποσοστό 3gr/lt (αγωγή που χρησιμοποιείται συνήθως στις βιολογικές γεωργικές μονάδες), αλλά και ότι τα κουνουπίδια που είχαν λάβει αυτή την αγωγή είχαν μία διατροφαρμακευτική ποιότητα ανωτέρου τύπου, αφού ήταν πιο πλούσια σε γλυκοζινόλες, ενώσεις που είναι αντιοξειδωτικές και άρα αντικαρκινικές.\nΑυτό σημαίνει ότι συγκεκριμένα κουνουπίδια ωφελούν πολύ περισσότερο όποιον τα τρώει γιατί έχουν μεγαλύτερες διατροφαρμακευτικές ιδιότητες.\nΠειραματιστήκαμε επίσης πάνω σε φράουλες, στις οποίες η αγρο-ομοιοπαθητική αγωγή αύξησε σε μεγάλο βαθμό το ποσοστό των αντιοξειδωτικών. Αυτά τα δύο χρόνια πειραματικών δοκιμών είχαμε ενθαρρυντικά αποτελέσματα, αλλά έχουμε πολύ ακόμα μπροστά μας. Είμαστε στην αρχή ενός μεγάλου δρόμου, του οποίου οι προοπτικές είναι όμως πολύ ενδιαφέρουσες.\nΘα μπορούσαμε να πούμε ότι η αγρο-ομοιοπαθητική μπορεί να χρησιμοποιηθεί για να ελέγξουμε τις ασθένειες των φυτών αλλά και για να αυξήσουμε τα θρεπτικά τους συστατικά και τις ευεργετικές τους ιδιότητες;\nΒεβαίως, χρειάζεται για να αυξήσει τη φυσική ανθεκτικότητα των φυτών σε οποιουδήποτε είδους στρες, που μπορεί να είναι είτε παθογενές (μύκητες, βακτήρια) είτε περιβαλλοντικό (ξηρασία, πολλή ζέστη, πολύ κρύο). Η αύξηση της φυσικής ανθεκτικότητας, μέσω του μεταβολισμού, συνήθως επιτυγχάνεται με τη μεσολάβηση ουσιών, τους δευτερογενείς μεταβολίτες, που τις περισσότερες φορές έχουν ένα ευεργετικό αποτέλεσμα σε διατροφαρμακευτικό επίπεδο. Οπότε αυτά τα δύο πρέπει να συμβαδίζουν.\nΕίμαστε ακόμα στην αρχή ενός μεγάλου δρόμου, του οποίου οι προοπτικές είναι πολύ ενδιαφέρουσες\nΠοιες είναι άλλες χώρες, σε παγκόσμιο επίπεδο, που εργάζονται πάνω στην αγρο-ομοιοπαθητική;\nΣτο Μεξικό δουλεύει ο δρ Radko Tichavsky, ο κορυφαίος ειδικός παγκοσμίως στον συγκεκριμένο τομέα. Στη Βραζιλία έχει ήδη δημιουργηθεί νομικό πλαίσιο σχετικό με την αγρο-ομοιοπαθητική, όπου αυτή η πρακτική είναι νόμιμη αλλά συνίσταται από «τοπικές» πραγματικότητες, κάτι που σημαίνει ότι δεν υπάρχουν δημοσιεύσεις και επομένως δεν στηρίζονται πάνω στην επιστημονική εγκυρότητα. Μία άλλη χώρα στην οποία εφαρμόζεται η αγρο-ομοιοπαθητική είναι η Ινδία, όπου χρησιμοποιείται ευρέως γιατί το κόστος είναι απείρως χαμηλότερο σε σχέση με τα συμβατικά προϊόντα, όμως και εκεί δεν υπάρχουν δημοσιεύσεις. Στην Ιταλία, προς το παρόν, δεν υπάρχει σχετική νομοθεσία και ως εκ τούτου δεν μπορούν να χορηγηθούν ομοιοπαθητικά στα φυτά, πράγμα παράδοξο αν σκεφτούμε ότι επιτρέπεται η γλυφοσάτη, τα αγρο-ομοιοπαθητικά σκευάσματα, όμως, ενώ από τη μία κατηγορούνται ότι είναι «σκέτο νερό», από την άλλη απαγορεύονται σαν να ήταν βλαβερά για τα φυτά και το περιβάλλον.\nΠηγή: Lifegate, από το άρθρο της Paola Magni


«Πάγωσαν» οι αντιρρήσεις για τους δασικούς χάρτες - Πρώτη Καθημερινή Εφημερίδα\n«Πάγωσαν» οι αντιρρήσεις για τους δασικούς χάρτες\n26 Απριλίου, 2021 09:01\nΣτον «αέρα» βρίσκονται πάνω από 7000 υποθέσεις στα δασαρχεία της Ηλείας\nΣε εκκρεμότητα εξακολουθεί να βρίσκεται το θέμα της συγκρότησης των αρμοδίων επιτροπών- Μεγάλο πρόβλημα αποτελούν και οι δασικές εκτάσεις οι οποίες εκχερσώθηκαν παράνομα\nΣε εκκρεμότητα εξακολουθούν να βρίσκονται περισσότερες από 7000 αντιρρήσεις για τους δασικούς χάρτες στην Ηλεία, από το γεγονός ότι τον τελευταίο 1,5 χρόνο περίπου έχει «παγώσει» η σχετική διαδικασία, εξαιτίας της καθυστέρησης που υπάρχει για τη συγκρότηση των αρμοδίων επιτροπών.\nΣυνολικά στην Ηλεία ο αριθμός των αντιρρήσεων δασικών χαρτών ανέρχονται σε 12.127, εκ των οποίων έχουν εξεταστεί οι 3880 ενώ οι 921 διαγράφονται και μπαίνουν αρχείο από τους αναμορφωμένους χάρτες που αναπτύχθηκαν τον περ. Μάρτιο, όπου λύνονται οι διαφορές που υπάρχουν.\nΟ μεγαλύτερος όγκος ωστόσο των αντιρρήσεων εξακολουθεί να βρίσκεται στον «αέρα», από το γεγονός ότι μέχρι στιγμής δεν έχουν προχωρήσει οι διαδικασίες ορισμού των μελών των επιτροπών, κάτι που σύμφωνα με στελέχη της δασικής υπηρεσίας αναμένεται να γίνει εντός του Μαΐου.\nΣτο διάστημα αυτό ωστόσο προκύπτουν σημαντικά εμπόδια για τους πολίτες, προκειμένου να μπορέσουν να επιλύσουν διαφορές που υπάρχουν μεταξύ δασών και χωραφιών, μεταβιβάσεων κ.α.\nΔηλώσεις εκπροσώπων δασικών υπηρεσιών\n«Όπως έχουμε πει οι δασικοί χάρτες είναι το μεγαλύτερο έργο της χώρας γιατί χαρακτηρίζει τελεσίδικα που είναι τα δάση και που οι άλλες χρήσεις γης. Αποτελεί σοβαρό αναπτυξιακό μέτρο. Γιατί σταματάει κατ’ αρχήν η πράξη χαρακτηρισμού, μια γραφειοκρατική και χρονοβόρα διαδικασία. Η οποία έχει και οικονομικό κόστος σε χρόνο και χρήμα. Νομίζω ότι αν συγκροτηθούν οι επιτροπές το συντομότερο δυνατόν, μπορούν να λυθούν μέσα σε εύλογο χρονικό διάστημα οι αντιρρήσεις αυτές. Βέβαια το μεγάλο πρόβλημα αποτελούν οι εκχερσωμένες δασικές εκτάσεις οι οποίες εκχερσώθηκαν παράνομα (Δ.Α.) για τις οποίες αναμένουμε οδηγίες.\nΈχουν πει ότι μέχρι τέλος Ιουνίου θα μας δώσουν μία απάντηση σε αυτό το θέμα. Οι εκτάσεις αυτές σε πανελλήνια κλίμακα μπορεί να φτάσουν τα 2-3 εκατ. στρ. Στο δασαρχείο Πύργου αφορούν 4.500 υποθέσεις και είναι 23.500 στρ έκταση και είναι μόνο αυτά που έχουν καταγραφεί. Το θέμα αυτό ενώ προχωρούσε κανονικά με το 4280 και άλλους νόμους που αφορούσαν τις εξαγορές, με την απόφαση του ΣτΕ πάγωσε η διαδικασία, δηλ. ότι δεν μπορεί μία έκταση χαρακτηριστεί δάσος και έχει εκχερσωθεί παράνομα, να χρησιμοποιηθεί για αγροτικές καλλιέργειες. Είμαστε στο στάδιο να το αντιμετωπίσει η κυβέρνηση, όπως έχει πει και τέλος Ιουνίου να δώσει διευκρινίσεις. Επίσης ένα άλλο σημαντικό θέμα είναι το ιδιοκτησιακό, με τις εκτάσεις ο οποίες ήταν αγροί το 1945 και δασώθηκαν στην πορεία.\nΓι’ αυτούς προχωράει η διαδικασία αλλά με αργούς ρυθμούς διότι είναι δύσκολο να βρεθούν συμβόλαια πριν τις 8-8-2004. Και σε αυτό αναμένεται ρύθμιση. Το θετικό βέβαια που έγινε αυτές τις ημέρες είναι τα προσωρινά παραχωρητήρια τα οποία πήραν παράταση για να ολοκληρωθούν οι διαδικασίες μέχρι τέλος του 2023. Επίσης παράταση που δόθηκε πρόσφατα, είναι και για τις κτηνοτροφικές εγκαταστάσεις που λειτουργούν παράνομα σε δάση και δασικές εκτάσεις και έχουν δικαίωμα μέχρι 31-12-22 να κάνουν αίτηση για να νομιμοποιηθούν\nΝομίζω σε δύο μήνες θα έχουμε ξεκάθαρη εικόνα πως προχωράει η όλη διαδικασία. Και πιστεύουμε ότι τον επόμενο μήνα θα έχουν συγκροτηθεί οι επιτροπές προκειμένου να ξεκινήσει η διαδικασία επίλυσης των διαφορών».\nΒασίλης Γιακουμής, δασάρχης Ολυμπίας\n«Για τους δασικούς χάρτες δεν έκαναν τίποτα. Είναι σε εκκρεμότητα οι εξαγορές και τα υπόλοιπα , οι αρμόδιοι δεν έχουν επιλύσει κανένα πρόβλημα. Εδώ και 1,5 χρόνο αν είχαν δουλέψει οι επιτροπές, θα την είχαμε προχωρήσει τη διαδικασία. Δεν έχουν ενισχύσει τις δασικές υπηρεσίες ούτε για το δασολόγιο. Για τα εκχερσωμένα πριν από το 2007 πρέπει να συμφωνήσουν όλα τα κόμματα για να δώσουν λύσεις. Δεν μπορεί να είναι μετέωρα τα πράγμα. Στην επ. Ολυμπίας η επιτροπή πρέπει να έβγαλε περίπου 600-700 αντιρρήσεις, ενώ θα πρέπει να είναι περίπου 2000 ακόμα σίγουρα. Γύρω στο 25-30% έχουν βγάλει. Το ίδιο γίνεται και στις άλλες περιοχές του Νομού. Αυτά οι επιτροπές θα τα εξετάσουν. Οι διορθώσεις των δασικών χαρτών πρέπει να γίνονται κάθε έξι μήνες το πολύ ένα χρόνο. Να μπαίνει ο πολίτης μέσα για να βλέπει τις αλλαγές που γίνονται. Δεν δίνουν σημασία στις δασικές υπηρεσίες, δεν υπάρχουν ούτε προσλήψεις, ούτε τίποτα».\nΠροηγούμενο άρθροΒύρωνας: Βγήκε στο μπαλκόνι και πέταξε… πετρέλαιο σε παρέα που ήταν στην είσοδο!\nΕπόμενο άρθροΙσοπαλία στο νησί


Created: Monday, 10 February 2020 19:40\nΕίναι πτυχιούχος της Νομικής Σχολής του Αριστοτελείου Πανεπιστημίου Θεσσαλονίκης (ΑΠΘ) με μεταπτυχιακές σπουδές στη Νομική Σχολή του Πανεπιστημίου της Χαϊδελβέργης. Από τον Οκτώβριο του 1978 μέχρι τον Αύγουστο του 2014 δίδαξε στη Νομική Σχολή του ΑΠΘ Αστικό Δικονομικό Δίκαιο. Διδάσκει έως σήμερα στο Πρόγραμμα Μεταπτυχιακών Σπουδών «Αστικό, Αστικό Δικονομικό και Εργατικό Δίκαιο» της Νομικής Σχολής του ΑΠΘ. Διετέλεσε διευθυντής του Τομέα Αστικού, Αστικού Δικονομικού και Εργατικού Δικαίου της Σχολής Νομικών, Οικονομικών και Πολιτικών Επιστημών (ΝΟΠΕ) του ΑΠΘ και είναι μέλος της Συγκλήτου και πολλών πανεπιστημιακών επιτροπών του ΑΠΘ.\nΑπό το 2008 μέχρι τον Μάιο του 2019, υπηρέτησε ως μέλος της Διοικούσας Επιτροπής του Διεθνούς Πανεπιστημίου της Ελλάδος (ΔΙΠΑΕ). Έχει διατελέσει, μεταξύ άλλων, πρόεδρος, του Οργανισμού Βιομηχανικής Ιδιοκτησίας, της Εταιρίας Παροχής Αερίου Θεσσαλονίκης, του Εποπτικού Συμβουλίου της Ευρωπαϊκής Ακαδημίας Ευρεσιτεχνιών, καθώς και Επιτροπών Διενέργειας Μεγάλων Διεθνών Διαγωνισμών και Νομοπαρασκευαστικών Επιτροπών.


Το ατελές του βίου ως αισθητική καταξίωση (Ο Όσκαρ Γουάιλντ μέσα στην κρίση) – Υγείαν έχετε\nΑρχική > Απόψεις > Το ατελές του βίου ως αισθητική καταξίωση (Ο Όσκαρ Γουάιλντ μέσα στην κρίση)\n9 Ιανουαρίου 2018 12 Ιουλίου 2018\n#05 Ο ακροβάτης | Σωτήρης Παστάκας…\n«Όποιος βάλει την καρδιά του γυμνή στο χαρτί, θα γράψει το μεγαλύτερο ποίημα όλων των εποχών»,\nΞαναθυμήθηκα την επιταγή του Μποντλέρ χάρη στον αγαπημένο μου Όσκαρ Γουάιλντ, και πως σε εποχές κρίσεις μας συντηρούν κάποια έργα της παγκόσμιας λογοτεχνίας. Είχα διαβάσει το «εκ βαθέων» σε έναν Πύργο στο Εδιμβούγο, όπου έτυχα υποτροφίας ως συγγραφέας για έναν ολόκληρο μήνα, το Σεπτέμβριο του 2001. Ήμασταν και τότε σε κρίση, με την επίθεση στους δίδυμους πύργους, και τα λόγια ξεπερνούσαν τη λογοτεχνική τους υφή, και γινόταν καθημερινότητα.\nΓράφουμε πολλές φορές για το αισθητικό αποτέλεσμα εθισμένοι όπως είμαστε στο φλερτ με τις λέξεις, ξεχνώντας πως κάθε μια λέξη μας μπορεί να γίνει οδηγός για τη ζωή των άλλων. Αν μου επιτρέπετε μια προσωπική εξομολόγηση, η πρώτη ανάγνωση του «εκ βαθέων» ήταν απλώς μια «αισθητική ανάγνωση». Το δράμα των άλλων, κακά τα ψέματα, μόνον επιδερμικά μας απασχολεί. Έπρεπε να ζήσω την προσωπική μου συντριβή, οκτώ χρόνια αργότερα, το 2009 για να επιστρέψω στο κείμενο του Γουάιλντ, και να το κάνω οδηγό στη ζωή μου. Το 2009, λοιπόν, μέσα σ’ έναν ανοιξιάτικο μήνα έχασα και τη δουλειά μου, ως γιατρός σε ιδιωτική κλινική, αλλά λες και δεν έφτανε αυτή η σφαλιάρα, έφαγα και δεύτερη από την τότε σύντροφο μου, η οποία με άφησε μόνο μου σε ένα ρετιρέ 120 τετραγωνικών με θέα την Ακρόπολη, που δεν μπορούσα πλέον να συντηρήσω. Ομολογώ, πως εκείνη τη δύσκολη εποχή μου στάθηκαν πολύτιμοι οι φίλοι μου φυσικά, αλλά κυρίως το «εκ βαθέων» κι άλλα κείμενα «για την κρίση». Το «εκ βαθέων» στη δεύτερη αυτή ανάγνωση, μου αποκαλύφθηκε πέραν από τις αισθητικές αρετές του, ως ζωντανός φίλος και συνοδοιπόρος. Αυτά τα έργα μένουν, αν θέλετε ως κλασικά.\nΤα άλλα κείμενα που μου συμπαραστάθηκαν (γιατί στην τέχνη δεν υπάρχει παρθενογένεση και το ένα βιβλίο παραπέμπει σε άλλα και αφήνει μάλιστα και απογόνους άλλα επίσης βιβλία), μέσα στην κρίση ήταν τα «εις εαυτόν» του ρωμαίου αυτοκράτορα-φιλοσόφου Μάρκου Αυρηλίου. Οι εξομολογήσεις του Αγίου Αυγουστίνου. Οι ημερολογιακές σημειώσεις του Μοντένιου. Τα ποιήματα του Τζάκομο Λεοπάρντι. Το «Υπόγειο» του Ντοστογιέφσκι (το πρώτο ψυχολογικό μυθιστόρημα πριν από την ανακάλυψη της ψυχολογίας), ημερολόγιο κρίσης αν θέλετε της βαθιάς πνευματικής συντριβής του Ντοστογιέφσκι, ο οποίος αφού την κατέγραψε ακολούθησε μετά άλλους δρόμους.\nΗ προσωπική ατέλεια όλων αυτών των δασκάλων μας έδωσε τέλεια βιβλία. Ο Έζρα Πάουντ έγραψε τα καλύτερα από τα Cantos του όντας αιχμάλωτος των συμμαχικών δυνάμεων σε ένα στρατόπεδο συγκέντρωσης με αντίσκηνα στην Πίζα. Η τέχνη ως δια μαγείας μετατρέπει την προσωπική μας κρίση σε οδηγό πορείας στην ατελή προσωπική ζωή εκατομμυρίων ανθρώπων.\nΣτη μνημονιακή εποχή που έχει περιέλθει η χώρα η κρίση αντιμετωπίζεται μόνο με την παρέα και τον υψηλό λόγο. Θα επιστρέψουμε στην παρέα, λοιπόν. Θα ανοίξουμε τους καναπέδες μας, να βάλουμε να κοιμηθούν οι φίλοι μας. Θα μαγειρέψουμε την Κυριακή, τουλάχιστον την Κυριακή, για δέκα φίλους. Θα γράψουμε καινούρια τραγούδια και νέα ποιήματα.\n« Ο κόσμος αγάπησε ανέκαθεν τον άγιο σαν την πλησιέστερη δυνατή προσέγγιση στην τελειότητα του Θεού. Ο Χριστός από κάποιο θεϊκό ένστικτο μέσα του, φαίνεται να αγάπησε πάντοτε τον αμαρτωλό σαν την πλησιέστερη δυνατή προσέγγιση στην τελειότητα του ανθρώπου.»\nΑπόψεις Εις υγείαν!\nΤι είναι το σύνδρομο παγωμένου ώμου…\nΈλκη κάτω άκρων…


Μεθοδολογία λύσης αριθμητικών προβλημάτων ● Γεώργιος Μ. Δημάκος\n18.11.2019 Διάφορα Βιβλία για Μαθηματικά\nΜεθοδολογία λύσης αριθμητικών προβλημάτων ● Γεώργιος Μ. Δημάκος ● Εκδόσεις: Ιδιωτική Έκδοση – 2017 | ISBN 9789606309649 σελ.464\nΓεώργιος Μ. Δημάκος – Ιδιωτική Έκδοση – ISBN 9789606309649\nΣυγγραφέαςΓεώργιος Μ. Δημάκος\nΤα μαθηματικά είναι αλληλένδετα με την εξέλιξη της κοινωνίας και των άλλων επιστημών από την αρχαιότητα μέχρι σήμερα. Αποτελούν φυσικό τμήμα της πολιτιστικής κληρονομιάς του ανθρώπου, καθώς και σημαντικό πολιτιστικό συστατικό κάθε σύγχρονης κοινωνίας. Τα μαθηματικά βρίσκονται παντού. Τόσο σε επιστημονικά επιτεύγματα και ανακαλύψεις όσο και στην καθημερινή ζωή μας.\nΗ ανάλυση βασικών μαθηματικών εννοιών, όπως το μέγεθος και οι πράξεις, είναι πολύ σημαντική, καθώς παρέχει τις βάσεις και τη θεωρητική τεκμηρίωση για την κατανόηση εννοιών και πράξεων που χρησιμοποιούνται ευρέως από όλους, μικρούς και μεγάλους. Αυτό προσφέρει και το παρόν εγχείρημα, μια ουσιαστική πρώτη συνάντηση με τα μαθηματικά σε μια γλώσσα που να την καταλαβαίνουμε όλοι μας όσο γίνεται καλύτερα.\nΤο βιβλίο μας απευθύνεται στους φοιτητές του Παιδαγωγικού Τμήματος, καθώς και στους εκπαιδευτικούς της Πρωτοβάθμιας Εκπαίδευσης. Πιο συγκεκριμένα, αξιοποιεί την εποπτεία μέσα από την εικόνα, το σχήμα και την αριθμογραμμή με στόχο τη σε βάθος κατανόηση ορισμένων βασικών μαθηματικών εννοιών. Ξεκινώντας από φράσεις της καθημερινής ζωής εξηγούμε έννοιες, διατυπώνουμε παραδείγματα και στο τέλος, στο πλαίσιο του επαγωγικού συλλογισμού, γενικεύουμε τις προτάσεις-ιδιότητες. Με τις διάφορες δραστηριότητες και ασκήσεις αναπτύσσουμε την κατασκευαστική διαδικασία της γνώσης, οδηγώντας στη βαθύτερη κατανόηση των μαθηματικών εννοιών. Για την παραπέρα χρησιμοποίηση των μαθηματικών εννοιών παρουσιάζουμε συγκεκριμένους κανόνες. Αναπτύσσουμε αναλυτικά τις κλασικές μεθόδους επίλυσης αριθμητικών προβλημάτων, εξασκώντας και ενθαρρύνοντας την ευρετική ικανότητα και την κριτική σκέψη. [?] (Από τον πρόλογο της έκδοσης)\nΕτικέτεςΑσκήσεις Μαθηματικών - Προβλήματα - Τεστ Βιβλία Μαθηματικών 2017 Εκδόσεις: Ιδιωτική Έκδοση Λύσεις Ασκήσεων - Θεμάτων - Εξετάσεων Μαθηματικών


Ιδρυση offshore εταιρειασ - Σελίδα 6 - freestuff.gr\nΙδρυση offshore εταιρειασ\nΔημοσίευση από gvard » 27 Αύγ 2010 11:06\nΣε ευχαριστώ για το σχόλιο σου. Εχεις κάτι να απαντήσεις στο θέμα μας όμως;\nΔημοσίευση από KGP » 28 Αύγ 2010 01:04\ngvard έγραψε: Να το πω αλλη μια φορα: Αν καποιος αγορασει με αποδειξη απο την Μεγαλη Βρετανια, θα πληρωσει ΦΠΑ 17.5%. Αυτος ο ΦΠΑ σε ποια χωρα θα αποδοθει;\nen meroi stous vretanous polites kai en meroi stous ipolipous european polites (simperilanvanomenon kai ton ellinon)\nopos sinvenei akrivos kai me ta dika mas esoda apo to VAT...\ngia auto kai den mporeis na katatakseis oles tis europaikes eteries os offshore eteries (den milao gia to sinolo tous giati opos echo ksanapei akoma kai stin ellada mporeis na anoikseis "offshore" eteria)\nΔημοσίευση από Diafh-mysths » 28 Αύγ 2010 09:21\nΕιναι χαζο να ψάχνουμε το ηθικο στις δουλειες.\nΟταν κατι ειναι νομιμο τελειωσε. μπορεις να το κάνεις.\nΔηλαδη αν ερθει η εφορια και σου πει.\nΞερεις αποφασισαμε να σου κανουμε επιστροφη φορου 2000Ε, εσυ τι θα πεις; Οχι δεν τα θελω για να σωθει ο κοσμος;\nΦοροδιαφυγη ειναι κατι το παράνομο. Εφ οσων ο νομος δεν καλυπτει μια περιπτώση δεν μιλαμε για φοροδιαφυγή αλλα για επιχειρηματικό ελιγμό.\nΔημοσίευση από Figaro » 28 Αύγ 2010 16:49\nDiafh-mysths έγραψε: Ειναι χαζο να ψάχνουμε το ηθικο στις δουλειες.\nΔημοσίευση από fiskilis » 28 Αύγ 2010 21:08\nΠληρως ατυχεστατο παραδειγμα\nαν η εφορια σου επιστρεφει χρηματα ειναι επειδη τα δικαιουσε και οχι επειδη στα χαριζει\nτο νομιμο δεν ειναι και ηθικο μερικες φορες\nΔημοσίευση από hidedora » 29 Αύγ 2010 01:13\nΗ εφορία δεν σε φορολογεί όταν έχεις offshore επειδή δικαιούσαι απαλλαγή, όχι επειδή στα χαρίζει.\nΚοίτα να πληρώνεις φπα 23% στην Ελλάδα και να μην το παίρνουν οι Άγγλοι και μετά έλα και πες μας...\nΔημοσίευση από fiskilis » 29 Αύγ 2010 07:10\nhidedora έγραψε: Η εφορία δεν σε φορολογεί όταν έχεις offshore επειδή δικαιούσαι απαλλαγή, όχι επειδή στα χαρίζει.\nκαθως ειναι ελλειπης η νομοθεσια σε αυτο το θεμα αλλα ευτυχως απεφασισαν να φορολογισουν τα κερδη τους με συντελεστη 20% για πρωτη φορα φετος αν δεν κανω λαθος!\nhidedora έγραψε: Κοίτα να πληρώνεις φπα 23% στην Ελλάδα και να μην το παίρνουν οι Άγγλοι και μετά έλα και πες μας...\nκαι οι Ελληνες συνεισφερουν στο κοινο Ευρωπαικο ταμειο απλα ειναι περισσοτερα τα χρηματα που μπαινουν απο αυτα που βγαινουν\nκαι φυσικα χρησιμποιουν Ευρωπαικους πορους και οι Βρεττανοι αλλα ισως λιγοτερους απο οσους εχει αναγκη η Ελλαδα\nΔημοσίευση από Diafh-mysths » 29 Αύγ 2010 08:10\nNαι αλλα αφου θες τοσο πολυ να σωσεις τον κόσμο ας μήν τα δεχθείς.\nΥπαρχει στο ποινικό δικαιο ενα αξιωμα που λεει:\nΔεν υπαρχει εγκλημα, δεν υπαρχει τιμωρία χωρις την υπαρξη σχετικου νόμου.\nΑυτο σημαινει οτι αν η νομοθεσία ΔΕΝ καλυπτει καποια περίπτωση τοτε αυτο που δεν καλυπτεται απο τον νόμο ΔΙΚΑΙΟΥΣΑΙ να το κανεις.\nΔηλαδη αυτη τη στιγμη εσυ κανεις το βελτιστο για την χώρα;\nΑντι λοιπον να πληρωσες 23% ΦΠΑ πληρωνεις ενα 17% που το 90% και βαλε θα παει για την υποδομη του ηνωμένου βασιλείου και θα δώσει ενα ξεροκοματο στην Ευρωπαϊκο ταμειο του οποιου ενα μικρο μερος θα παει στην Ελλάδα υπο προϋποθέσεις ενω ενα αλλο μέρος στις χώρες του πρωήν ανατολικού μπλογκ που τα εχουν περισσότερη ανάγκη και δεν εχουν παρει τοσα κοινοτικα πλαίσια στηρηξης που πηρε η Ελλάδα στο παρελθόν.\nΕιναι το ιδιο αυτο που κανεις με το να αποδώσεις 23% ΑΜΕΣΑ στο Ελληνικό κράτος;\nΕπισης ο ιδιοκτήτης Offshore ως καταναλωτής δεν συνεισφέρει στην Ελληνική οικονομία;\nΠου τα ξοδευει τα χρήματα; Στον παναμά με τηλεπάθεια;\nΑπο που αγοραζει φαϊ; απο την panama pizza με αεροπορικο delivery; Ολη η διαβιωση του δεν κοστολογειται με ΦΠΑ 23%;\nΔημοσίευση από fiskilis » 29 Αύγ 2010 10:19\nDiafh-mysths έγραψε: Αντι λοιπον να πληρωσες 23% ΦΠΑ πληρωνεις ενα 17% που το 90% και βαλε θα παει για την υποδομη του ηνωμένου βασιλείου και θα δώσει ενα ξεροκοματο στην Ευρωπαϊκο ταμειο του οποιου ενα μικρο μερος θα παει στην Ελλάδα υπο προϋποθέσεις ενω ενα αλλο μέρος στις χώρες του πρωήν ανατολικού μπλογκ που τα εχουν περισσότερη ανάγκη και δεν εχουν παρει τοσα κοινοτικα πλαίσια στηρηξης που πηρε η Ελλάδα στο παρελθόν.\nΕυρωπαικος νομος περι αποφυγης διπλης φορολογησης (τα παραπονα σου στην ΕΕ της οποιας τους κανονες ακολουθει η Ελλαδα) το ιδιο κανει και ενας Ελληνας για Ελληνικα προιοντα που δεν φορολογουνται 2 φορες και εδω και στο εξωτερικο με αποτελεσμα να μην ειναι ανταγωνιστικα\nDiafh-mysths έγραψε: Επισης ο ιδιοκτήτης Offshore ως καταναλωτής δεν συνεισφέρει στην Ελληνική οικονομία;\nτα κερδη του πως συνεισφερουν στην Αναπτυξη της Ελλαδας?\nΕγω γιατι σαν ιδιωτης να φορολογουμαι με 40%\nΔημοσίευση από Diafh-mysths » 29 Αύγ 2010 10:32\nΕυρωπαικος νομος περι αποφυγης διπλης φορολογησης (τα παραπονα σου στην ΕΕ της οποιας τους κανονες ακολουθει η Ελλαδα)\nE oxι. Αφου λες οτι το νομιμο δεν ειναι παντα ηθικο. Τωρα μην μου τα γυρνας.\nΔηλαδη οταν εσενα σε συμφερει επικαλεισαι τον νομο (και λες τα παραπονα σου στον νομοθετη). Οταν δεν σε συμφερει λες οτι οποιος με νομιμο τροπο αποφευγει την φορολογηση ειναι κατακριτεος.\nΚι εκεινος μπορει να σου πει. Τα παραπονα σου στο Ελληνικο κράτος και στην κυβερνηση του παναμα (η της οποιας χωρας προσφερει offshore υπηρεσίες).\nΠροφανως γιατι δεν εκανες τους σωστους επιχειρηματικους ελιγμους.\nΛενε οτι στην κολαση για τον βουρκο με τους Ελληνες ο διαβολος δεν διαθετει φρουρους.\nΓιατι καθε φορα που καποιος Ελληνας παει να βγει απο αυτην, οι ομοεθνης του τον τραβάνε μέσα.\nΕσυ ανηκεις σε αυτην την κατηγορια.\nΑντι να κανεις κατι για να διορθώσεις μια κατάσταση θελεις απλα να ειναι και οι αλλοι στα ιδια χαλια για να μην νιωθεις "κοροϊδο".\nΤο παραλογο για μενα ειναι οτι φορολογουμαστε με 40%.\nΤο παραλογο για σενα ειναι οτι καποιος αλλος δεν φορολογειται με 40%.\nΗ δικη μου οπτικη προσπαθει να διορθώσει μια κατασταση (ειναι θετικη).\nΗ δικη σου απλα να την διαιωνησει (ειναι αρνητικη).\nΔημοσίευση από fiskilis » 29 Αύγ 2010 10:37\nαπλα παραληρημα και δεν μπορω να το ακολουθησω\nστην Ελλαδα ζω και η Ελλαδα μαζι με εμενα ακολουθει τους κανονες της ΕΕ\nτωρα αν εσυ νομιζεις οτι τα φρουτα της Αμαλιαδας πρεπει να φορολογουνται και εκει και στην Αθηνα εχει καλως\nΚαθως η Ελλαδα και ολες οι αλλες Ευρωπαικες χωρες ειναι επαρχιες μιας μεγαλης χωρας οπως ηταν η Ηλια και η Αττικη προ ενοποιησης ΕΕ\nολοι οι εργαζωμενοι υπαλληλοι σε αυτη την χωρα φορολογουνται με 40% στα υπερβαλωντα εισοδηματα ανω των 15.000 ευρω αν δεν κανω λαθος\nτωρα πως εγω ο μισθωτος θα μπορουσα να αποφυγω το 40% της φορολογισης δεν μπορω να το αντιληφθω\nεσυ που εισαι εξπερ στην φοροαποφυγη δωσε μας τα φωτα σου\nΔημοσίευση από hidedora » 29 Αύγ 2010 10:42\nΚάτσε και πίστευε ότι όταν φέρνω εδώ χρήματα θα πληρώσω 20%. Υπάρχουν νόμιμοι τρόποι να τα φέρεις χωρίς να πληρώσεις τίποτα στο κωλοκράτος.\nβρες καλύτερο λογιστή...\nΤελευταία επεξεργασία από το μέλος hidedora την 29 Αύγ 2010 10:45, έχει επεξεργασθεί 1 φορά συνολικά.\nΔημοσίευση από Diafh-mysths » 29 Αύγ 2010 10:43\nΤο μισθωτος δεν ειναι ενα στατους που δεν αλλάζει.\nΔεν ζουμε σε κοινωνια καστών.\nΠολυ απλα. Σταμάτα να εισαι μισθωτος.\nΔημοσίευση από fiskilis » 29 Αύγ 2010 12:29\nθελωντας και μη απο 1/7 ειμαι ανεργος καθως απολυθηκα μετα απο 10 χρονια εργασιας απο το Star Channel για να πληρωθει με τους μισθους τους δικους μου και αλλων απολυμενων συναδελφων η Τατιανα του Νικολα (Στεφανιδου - Ευαγγελατου και οχι Mplatnik - De Gretsia)\nΔημοσίευση από gvard » 29 Αύγ 2010 13:51\nfiskilis έγραψε: τα κερδη του πως συνεισφερουν στην Αναπτυξη της Ελλαδας?\nΠολλοί ιδιώτες ασκούνται με δεύτερη απασχόληση κόβωντας τιμολόγια από φίλους τους ή μέσω τριγωνικών πωλήσεων και παίρνουν και επίδομα ανεργίας το οποίο δεν το δικαιούνται. Συγκαταλέγονται σε αυτούς που παίρνουν αναπηρική σύνταξη ενώ ολα είναι μία χαρά και κλέβουν το κράτος. Εγώ μόλις απολύθηκα από την δουλειά μου με το ζόρι έβγαζα ενα μικρό κομμάτι των υποχρεώσεων μου από την ατομική μου επιχείρηση αλλά δεν μπορούσα να πάρω επίδομα ανεργίας διοτι έπρεπε -βάσει νόμου- να εγγραφώ στο ΤΕΒΕ. Η δικαιολογία "περιμένω να βγει πρόγραμμα τον Οκτώβριο" δεν στέκει, καθώς αν είναι θα πρέπει να περιμένες τόσα χρόνια τώρα και όχι να έκανες στη ζούλα (γιατί από τη στιγμή που βγαίνεις και λες οτι κόβεις τιμολόγια μέσα από τρίτο άτομο αν χρειαστεί είναι στη ζούλα) την επιχειρηματική δραστηριότητα.\nΟι υπόλοιποι μισθωτοί γιατί να πληρώνουν το επίδομα ανεργίας σου εφόσον εχεις εδώ και χρόνια μία δεύτερη επιχειρηματική δραστηριότητα; Αν ολες αυτές οι εξυπνάδες δεν υπήρχαν τότε ίσως να μην υπήρχε πρόβλημα στα ταμεία του ΟΑΕΔ... Εσύ με αυτό που κάνεις δεν στερείς από το κράτος 400 ευρώ τον μήνα (σε βάθος χρόνου 4800 ευρώ, όσα δηλαδή φορολογείται κάποιος με εισόδημα πχ 25.000 ευρώ);


Tampon λύση ή ένας ακόμα παράγοντας κινδύνου; - ΕΛΕΑΝΑ\nΗ αδυναμία συγχρονισμού του εμμηνορυσιακού κύκλου των γυναικών με τις διακοπές τους, οδηγεί πολλές από αυτές στη χρήση tampon κατά τους καλοκαιρινούς μήνες. Και ενώ η χρήση tampon αυτή καθαυτή δεν μπορεί από μόνη της να ενοχοποιηθεί αν γίνεται υπό αυστηρές προϋποθέσεις και συνθήκες υγιεινής, η αμέλεια πολλών γυναικών μπορεί να αποβεί ακόμη και μοιραία.\nΑν και η χρήση tampon σε νερό θαλασσινό ή πισίνας δε θεωρείται επικίνδυνη, ο τρόπος τοποθέτησής του και η συχνότητα αλλαγής του είναι παράγοντες που μπορούν να οδηγήσουν εύκολα σε λοίμωξη του κόλπου και των έσω γεννητικών οργάνων και πιθανότητα τοξικού shock.\nΔιαβάστε το έντυπο με τις οδηγίες εδώ\nAπό την Αργυρώ Δημ. Καγιά\n23η Ιουλίου Παγκόσμια Ημέρα Συνδρόμου Sjogren


Τομάτα Hellfrucht (τσαμπί)Τομάτα Rio Grande\nΤομάτα Marmande βιολογικός σπόρος\nΤομάτα Marmande - Lycopersicon esculentum\nΦυτό αναρριχόμενο πολύ πρώιμο και πολύ παραγωγικό. Καρποί μεγέθους μετρίου-μεγάλου 150-200 γρ, ελαφρώς πεπλατυσμένοι με αυλακώσεις. Κατάλληλη για σαλάτες και τοματοπολτό, όχι για γέμισμα. Ανθεκτική σε βερτιτσίλιο και φουζάριουμ. Παλιά ποικιλία για ερασιτέχνες.


Κτεο μοτοσικλέτας 2014 : Συζήτηση περί μοτοσυκλέτας - Forum Triumph Hellas\nΚτεο μοτοσικλέτας 2014\nby Genesis » 07 Jan 2014, 11:08\nΠρος γνώση όλων!\nRe: Κτεο μοτοσικλέτας 2014\nby Genesis » 07 Jan 2014, 13:06\nΠροσοχη για τους δηλωμενους στην επαρχια για τα μοντέλα του 2007 επρεπε να περάσουν το 2012 με προθεσμια 29/4/2013!!! Εγω την πατησα η μηχανη ηταν μεχρι το 2013 Αθηνα και δεν ηταν εκπρόθεσμη. Αυτοματα με το που εκανα μεταβιβαση επαρχια το καλοκαίρι, εγινε εκπρόθεσμη και πληρωσα πρόστιμο!!! Δεν ξερω για τα 08αρια τι γίνεται.\nby Menkara » 08 Jan 2014, 10:57\nΠαίζει προσφορά για ΚΤΕΟ (+ κάρτα καυσαερίων) μόνο με 10 ευρώ για όσους δεν το ξέρουν.\nΣημείωση: Η πινακίδα πρέπει να είναι σε εμφανές σημείο αλλιώς δεν το περνάνε. (βγάζουν και φωτό).\nby Genesis » 08 Jan 2014, 11:18\nΣωστά κ εγω καθομουν κ εβγαζα tail tidy για να βαλω τη βαση. Με arrow κ κάρτα καυσαερίων κομπλε\nby georgevts » 08 Jan 2014, 12:31\nMenkara wrote: Παίζει προσφορά για ΚΤΕΟ (+ κάρτα καυσαερίων) μόνο με 10 ευρώ για όσους δεν το ξέρουν.\nΣε ποιο ΚΤΕΟ είναι 10 Ευρώ;\nby Genesis » 08 Jan 2014, 15:57\nΣε Mr Κτεο ξέρω ότι είναι 10€!\nby georgevts » 08 Jan 2014, 17:03\ns_mduck wrote: Σε Mr Κτεο ξέρω ότι είναι 10€!


ERT - 102 FM Ακούστε ζωντανά - Ελληνικοί Ραδιοφωνικοί Σταθμοί\nŞu an ERT - 102 FM Dinliyorsunuz.\nΆκου τον ERT - 102 FM, ERT - 102 FM ακούστε ραδιόφωνο, ERT - 102 FM online ραδιόφωνο δωρεάν, ERT - 102 FM ακούστε ραδιόφωνο online, Άκου ζωντανά τον ERT - 102 FM, ERT - 102 FM online ραδιοφωνικοί σταθμοί, ERT - 102 FM online fm ραδιόφωνο, ERT - 102 FM ραδιοφωνικοί σταθμοί,\nERT - 102 FM ακούστε ραδιόφωνο online δωρεάν\nΜπορείτε να ακούσετε ERT - 102 FM ζωντανή ροή μέσω του Liveradios.online. Απολαύστε να ακούτε ζωντανό ραδιόφωνο χωρίς να κολλήσετε, το οποίο συλλέγει όλες τις ραδιοσυχνότητες, μεταδίδει ζωντανά μέσω του Διαδικτύου και προσφέρει την ευκαιρία να ακούσετε ζωντανή μουσική χωρίς διακοπή και δωρεάν. Όλοι οι μεγάλοι Ελληνικοί ραδιοφωνικοί σταθμοί. Πατήστε στο εικονίδιο ενός ραδιοφώνου και ακούστε στο σπίτι ή στο γραφείο. Εύκολο στη χρήση και 100% δωρεάν.


Tinos Aqua Palazzo Boutique Hotel 4 αστέρων - Τήνος από 68€/νύχτα - Πρωινό\nΞενοδοχείο 4* Tinos Aqua Palazzo Boutique Hotel - Τήνος\n4* Tinos Aqua Palazzo Boutique Hotel - Τήνος\nΤο πολυτελές συγκρότημα 4* Tinos Aqua Palazzo βρίσκεται ακριβώς στην καρδιά της «ήσυχης» χώρας της Τήνου. Μόλις 5 λεπτά με τα πόδια από το μικρό λιμάνι και 15 λεπτά από το μεγάλο λιμάνι, το Tinos Aqua Palazzo είναι σε απόσταση αναπνοής από τα πιο χαρακτηριστικά σημεία του νησιού. Ο Ιερός Ναός της Ευαγγελίστριας της Τήνου, μια από τις πιο επιβλητικές εκκλησίες της Μεσογείου, βρίσκεται μόλις 10 λεπτά μακριά. Στo Tinos Aqua Palazzo η παγκοσμίως γνωστή παράδοση και ιδιαίτερη αρχιτεκτονική των Κυκλάδων συναντά τη Μεσογειακή φιλοσοφία ζωής, σε ένα ιδιαίτερα άνετο περιβάλλον, γεμάτο ζωή. Όλοι οι χώρ Περισσότερα για το ξενοδοχείο\nσε Standard Double Room 1 νύχτες Πρωινό -10% €76€68\n4* Tinos Aqua Palazzo Boutique Hotel\nΔιεύθυνση: Ρήγα Φεραίου και Λουκά Δούκα, Χώρα, Τήνος, 84200\nΤο πολυτελές συγκρότημα 4* Tinos Aqua Palazzo βρίσκεται ακριβώς στην καρδιά της «ήσυχης» χώρας της Τήνου. Μόλις 5 λεπτά με τα πόδια από το μικρό λιμάνι και 15 λεπτά από το μεγάλο λιμάνι, το Tinos Aqua Palazzo είναι σε απόσταση αναπνοής από τα πιο χαρακτηριστικά σημεία του νησιού. Ο Ιερός Ναός της Ευαγγελίστριας της Τήνου, μια από τις πιο επιβλητικές εκκλησίες της Μεσογείου, βρίσκεται μόλις 10 λεπτά μακριά.\nΣτo Tinos Aqua Palazzo η παγκοσμίως γνωστή παράδοση και ιδιαίτερη αρχιτεκτονική των Κυκλάδων συναντά τη Μεσογειακή φιλοσοφία ζωής, σε ένα ιδιαίτερα άνετο περιβάλλον, γεμάτο ζωή. Όλοι οι χώροι έχουν σχεδιαστεί με τέτοιο τρόπο, ώστε η παράδοση να αναμειγνύεται με τις μοντέρνες τάσεις και ανέσεις, σ’ ένα ιδιαίτερο αισθητικό αποτέλεσμα.\nΗ διακόσμηση και επίπλωση των χώρων αναδεικνύει τον ξεχωριστό χαρακτήρα του κάθε δωματίου. Οι επισκέπτες έχουν την ευκαιρία να χαλαρώσουν μετά από μια εξερεύνηση του νησιού, ένα μπάνιο ή μια βόλτα στη Χώρα της Τήνου. Με προσήλωση στην τέλεια εξυπηρέτηση των επισκεπτών μας, ο κάθε χώρος προσφέρεται για ξεκούραση και αναψυχή σε ένα χαλαρωτικό και όμορφο περιβάλλον, που διατηρεί αναλλοίωτη την αίσθηση της κυκλαδίτικης θαλπωρής και την καλαισθησία της αρχιτεκτονικής του παρελθόντος.


ΠΡΟΜΗΘΕΑΣ: Λογική… είναι η τρέλα των πολλών !\nΣτη φιλοσοφία, λογική * (από το ελληνικό λόγος) είναι η ικανότητα ή η διαδικασία μέσω της οποίας οι άνθρωποι κάνουν σκέψεις, ιδιαίτερα αφηρημένους συλλογισμούς υψηλού επιπέδου, καθώς και ο κλάδος της επιστημολογίας ο οποίος ερευνά συστηματικά αυτή τη διαδικασία. Πολλοί διανοητές έχουν μελετήσει τη λογική, και οι διάφορες απόψεις σχετικά με τη φύση της μπορεί να μην είναι συμβατές μεταξύ τους. Αυτά λέει το λεξικό σχετικά με το τι είναι λογική. Το μόνο που θέλω να συμπληρώσω είναι πως στο πεδίο της λογικής βρίσκονται οι λέξεις και τα συναισθήματα.\nΗ Πρόθεση – Θέληση, από την άλλη δεν έχει σχέση άμεση ούτε με τις λέξεις ούτε με τα συναισθήματα, και αφήνει απ έξω την λογική.\nΑυτή είναι που κάνει τον τροχό της ζωής να κάνει άλματα.\nΗ Πρόθεση και όχι η Λογική.\nΑπόλαυσε τις εικόνες και τις σκέψεις κάποιων ανθρώπων σχετικά με την λογική και τα καμώματα της.\nΑν δεν υπήρχε το λογικό, θα μας είχε εξαντλήσει ο αισθησιασμός. Μας δόθηκε ο νους για να δαμάσουμε τις ανοησίες της ηδυπάθειας Μπέικον Φ.\nΑν κυνηγήσεις κάποιον με ένα ξύλο, θα επιστρέψει. Αν τον κυνηγήσεις με τη λογική, ποτέ. Γνωμικό των Κικούγιου, Κένυα\nΑν ο κόσμος ήταν ένα μέρος λογικό, οι άνδρες θα κάθονταν στη θέση του συνοδηγού Μπράουν Ρ.\nΑν σε οδηγεί το πάθος, δώσε τα χαλινάρια στη λογική\nΑντιρρήσεις, επικρίσεις, εμπαιγμοί, ανώδυνες καχυποψίες, είναι δείγματα υγείας. Ο,τιδήποτε ξεπερνά τα όρια, ανήκει στη δικαιοδοσία της παθολογίας Νίτσε\nΔεν γράφεται πάντα με τη λογική η ομορφιά στη ζωή Λαροσφουκώ\nΔεν καταλαβαίνω γιατί οι θρησκείες ποτέ δεν αποδίδουν στον Θεό την κοινή λογική.\nΔικαιοσύνη είναι να υπακούς τους αιώνιους νόμους της λογικής.\nΔιώξε την σκέψη, άνοιξε την καρδιά σου και δεν θα χρειαστεί να αναζητάς τον δρόμο. Ο δρόμος μόνος του θα σε βρει. Τζέκσον Φ.\nΕάν οι άνθρωποι πάντα ακολουθούσαν τον κοινό νου, εμείς μέχρι σήμερα θα σερνόμασταν στα τέσσερα. Βαμπίλοφ Α.\nΕίναι δυνατόν να διδάσκει ο δάσκαλος λογική σ’ έναν κόσμο που δεν υπάρχει λογική; Τζίφας Α.\nΕίναι στη φύση του ανθρώπου να σκέφτεται λογικά και να ενεργεί παράλογα. Φρανς Ανατόλ\nΕκεί που αρχίζει η λογική, ο άνθρωπος παύει να είναι άνθρωπος.\nΗ γυναικεία λογική έχει την απόλυτη βεβαιότητα ότι οποιαδήποτε αντικειμενική πραγματικότητα μπορείς να την υπερνικάς με θέληση.\nΗ διαίσθηση είναι παραχώρηση που κάνει η λογική στην ανυπομονησία Μπράουν Ρ.\nΗ επιστήμη είναι η αλήθεια διά της λογικής. Ουγκώ\nΗ καρδιά έχει λόγους που δεν γνωρίζει το λογικό. Μανέ\nΗ καρδιά έχει λόγους τους οποίους αγνοεί το λογικό. Λαμαρτίνος\nΗ καρδιά έχει τους λόγους της και γι’ αυτούς το μυαλό δεν ξέρει τίποτα. Πασκάλ Μπλαιζ\nΗ λογική γλυκαίνει τις θλίψεις, το θάρρος τις καταπολεμά, η υπομονή και η θρησκεία τις εξυψώνουν.\nΗ λογική είναι δύναμη.\nΗ λογική είναι εξαγόμενον εκ των αισθήσεων της πείρας. Επίκουρος\nΗ λογική είναι η αρχιτεκτονική της ανθρώπινης σκέψης. Είναι η επιστήμη που μελετά τη δομή της σκέψης.\nΗ λογική είναι η υπέρτατη αρχή. Αλλά μόνο στον κόσμο της.\nΗ λογική είναι ο ζουρλομανδύας της φαντασίας.\nΗ λογική είναι ο θυρωρός του νου. Βολταίρος\nΗ λογική είναι οξυγόνο του πνεύματος.\nΗ λογική είναι σαν αξιωματούχος όταν εμφανίζεται ο βασιλιάς. Ο αξιωματούχος χάνει τότε την εξουσία του και κρύβεται. Η λογική είναι η σκιά που ρίχνει ο Θεός και Θεός είναι ο ήλιος. Ρούμι Τζαλάλ\nΗ λογική τους κερδίζει όλους, χωρίς να πιάνει κανέναν.\nΗ λογική παλεύει με το φόβο και νικά. Ευριπίδης\nΗ λογική πρέπει να προστάζει, η επιθυμία να υπακούει. Κικέρων\nΗ νεότητα είναι εξακολουθητικό μεθύσι, είναι ο πυρετός του λογικού. Ονέ\nΗ οργή δεν περιμένει τα προστάγματα της λογικής. Λαροσφουκώ\nΗ πίστη πρέπει να ενισχύεται από τη λογική… όταν η πίστη τυφλώνεται, πεθαίνει. Γκάντι Μ.\nΗ ποίηση λατρεύει και γιατρεύει τις πληγές που άνοιξε η λογική. Νοβάιλς\nΗ πολλή λογική ίσως οδηγεί στην τρέλα και το πιο τρελό είναι να βλέπεις τη ζωή όπως είναι κι όχι όπως θα’ πρεπε να είναι. Θερβάντες\nΗ συναισθηματικότητα είναι παραποίηση του αισθήματος, όπως η διαλεκτική είναι παραποίηση της λογικής. Κλιουτσέφσκι Β.\nΙδεαλιστής είναι κάποιος που από το γεγονός ότι το τριαντάφυλλο μυρίζει καλύτερα από το λάχανο, συμπεραίνει πως μια τριανταφυλλόσουπα θα μυρίζει καλύτερα από μια λαχανόσουπα. Χέμινγουέη Έρνεστ\nΛογική είναι η τέχνη να πηγαίνεις στραβά με αυτοπεποίθηση.\nΛογική είναι η τρέλα των πολλών.\nΜε επιχειρήματα, αμέσως πείθονται οι αμαθείς και γρήγορα οι σοφοί. Όμως όλη η σοφία του κόσμου δεν αρκεί να νικήσει την έπαρση ενός πείσμονα σχολαστικού. Σανσκριτικό ρητό\nΜόνο ο ενθουσιασμός που ρυθμίζεται από τη λογική είναι πραγματική δημιουργική δύναμη. Πασκάλ\nΟ άνθρωπος όσα όντα έχουν φτερά τα ονόμασε «φτερωτά». Όταν έφτασε στον εαυτό του τον ονόμασε «λογικό». Έτσι γεννήθηκε το χιούμορ. Λιακάτου Σ.\nΟ ενθουσιασμός είναι ο πυρετός της λογικής. Ουγκώ\nΟ μεγάλος φόβος αγνοεί τη λογική. Κραφτσένκο\nΟ νους είναι η χαϊδεμένη κόρη της λογικής . Αριστοτέλης\nΟ χρόνος φωτίζει περισσότερους, παρά η λογική. Παίην\nΌλα τα σημαντικά στον κόσμο συμβαίνουν, μόνο όταν αφήσεις τη λογική στην άκρη. Φον Γκυντεροντε Καρολίνε\nΌταν δεν δείχνεις κατανόηση και δεν ελέγχεις το μυαλό σου, η λογική σου πια δε σ’ υπακούει, σαν τα άγρια τα άλογα που δεν ακούν τον αναβάτη. Ουπανισάδες (περ. 600 π.Χ.)\nΌταν η ευπιστία προέρχεται από την καρδιά, δεν ζημιώνει τη λογική.\nΌταν χτυπάει την πόρτα ο θυμός, τις περισσότερες φορές είναι για ν’ αποχαιρετήσει τη λογική.\nΠάθος και προκατάληψη κυβερνούν στον κόσμο, κάτω από το όνομα της λογικής..\nΠεινασμένος λαός δεν προσέχει στη λογική, ούτε ενδιαφέρεται για τη δικαιοσύνη, ούτε υποχωρεί σε παρακλήσεις. Σενέκας\nΠήγαινε, όπου σε πάει η καρδιά, και παρακαλώ, μη γυρίσεις ποτέ πίσω. Μπενίνι Ρομπέρτο\nΠρέπει να προσέξουμε να μη θεοποιήσουμε τη διάνοια. Έχει βέβαια μεγάλη δύναμη, αλλά καθόλου προσωπικότητα. Αϊνστάιν\nΣήμερα η λογική με χίλια επιχειρήματα και δεν πείθει. Το παράλογο με κανένα επιχείρημα και πείθει.\nΣτα πάθη του ανθρώπου ξυπνά πάλι το ζώο. Από αυτό το πισωγύρισμα, μοιάζει οι άνθρωποι σαν να έπληξαν με το λογικό.\nΣυνείδηση είναι ο σφυγμός του λογικού.\nΤίποτε δεν είναι δυνατό να διαρκέσει, όταν δεν κυβερνά η λογική.\nΤο μεγάλο δράμα μας είναι πως δεν φωτίζει τη ζωή μας η λογική, αλλά οι συνήθειες των άλλων. Σενέκας\nΤο πάθος παρασύρει, η λογική οδηγεί. Γκόρκυ\nΤο πλήθος συνάπτεται πάντοτε με τη συμπάθεια και όχι με τη λογική. Λάτιμερ\nΤο σκέπτεσθαι φρονίμως είναι πολλάκις συνώνυμον του μη σκέπτεσθαι. Ροϊδης Εμμανουήλ\nΤους ανόητους τους απαλλάσσει από τη λύπη ο καιρός, τους μυαλωμένους, η λογική. Επίκουρος\nΤώρα χρειαζόμαστε τρελούς. Κοιτάξτε γύρω σας για να δείτε που μας οδήγησαν οι λογικοί. Σω Μπ.\nΥπάρχουν περιπτώσεις που κάθε άνθρωπος χάνει το λογικό του. Εκείνοι, όμως, που δεν το χάνουν, θα πει ότι δεν το είχαν εξ αρχής. Λέσσινγκ\nΦιλοσοφία είναι η τέχνη του σκέπτεσθαι και της οποίας εργαλείο είναι ο ορθός λόγος.\nΩραία αισθήματα, χωρίς τη δύναμη της λογικής, σύρονται στον βόρβορο. Φίσερ\nΣτη φιλοσοφία, λογική (από το ελληνικό λόγος) είναι η ικανότητα ή η διαδικασία μέσω της οποίας οι άνθρωποι κάνουν σκέψεις, ιδιαίτερα αφηρημένους συλλογισμούς υψηλού επιπέδου, καθώς και ο κλάδος της επιστημολογίας ο οποίος ερευνά συστηματικά αυτή τη διαδικασία. Πολλοί διανοητές έχουν μελετήσει τη λογική, και οι διάφορες απόψεις σχετικά με τη φύση της μπορεί να μην είναι συμβατές μεταξύ τους, όπως ήδη διάβασες στους αφορισμούς τους.\nΠιο συγκεκριμένα, η λογική αφορά τη συσχέτιση μεταξύ προτάσεων, και ειδικότερα καταφατικών προτάσεων, μιας γλώσσας. Δηλαδή αφορά για παράδειγμα τον τρόπο με τον οποίο ένα σύνολο από προτάσεις Α1, Α2 … Αi μπορεί να υποστηρίζουν μια άλλη πρόταση Β, ή αλλιώς τον τρόπο με τον οποίο η Β είναι αναγκαστική ή πιθανή συνέπεια των Α1, Α2 … Αi.\nΗ λογική έχει επίσης οριστεί γενικότερα. Οι Τζωρτζ Λάκοφ (George Lakoff) και Μαρκ Τζόνσον (καθ.) (Mark Johnson), εξηγούν τη λογική και το εύρος της ως εξής:\nΗ λογική δεν περιλαμβάνει μόνο την δυνατότητά μας για λογικό συλλογισμό, αλλά επίσης την ικανότητα που έχουμε να διεξάγουμε έρευνα, να λύνουμε προβλήματα, να εκτιμούμε, να κριτικάρουμε, να αποφασίζουμε για το πώς θα πράξουμε και να φτάνουμε σε μια κατανόηση του εαυτού μας, των άλλων ανθρώπων και του κόσμου. (Λάκοφ και Τζόνσον 1999, σελ. 3-4)\nΑνεξαρτήτως του πώς ορίζεται, η λογική έχει πολλάκις περιγραφεί, ως ένα γνώρισμα αποκλειστικά ανθρώπινο, ως ειδοποιός δηλαδή διαφορά μεταξύ του ανθρώπου και των άλλων ζώων.(είναι έτσι άραγε ) Στις μέρες μας όμως, η ιδέα ότι η λογική αποτελεί ανεξάρτητη ιδιότητα του νου, ξεχωριστή από τα συναισθήματα, και ότι αποτελεί γνώρισμα αποκλειστικά των ανθρώπων, έχει υπονομευθεί από έναν αριθμό πηγών. Δείτε, για παράδειγμα, τις θεωρίες των Τζωρτζ Λάκοφ και Μαρκ Τζόνσον σχετικά με τον «ενσαρκωμένο νου», ή την κριτική του Τζον Ράλστον Σολ στη θέση που κατέχει η λογική στον δυτικό πολιτισμό από την Αναγέννηση κι έπειτα.\nΗ λογική ορίζεται μερικές φορές στενά ως η ικανότητα ή η διαδικασία εξαγωγής τυπικά λογικών συμπερασμάτων. Από τον Αριστοτέλη και μετά, τέτοιοι συλλογισμοί κατατάσσονται είτε στους παραγωγικούς συλλογισμούς (συνώνυμος είναι και ο όρος απαγωγικός συλλογισμός), δηλαδή συλλογισμούς «από το γενικό στο ειδικό» ή «από το όλον στο μέρος», είτε στους επαγωγικούς συλλογισμούς, δηλαδή συλλογισμούς «από το ειδικό στο γενικό» ή «από το μέρος στο όλον».\nΕξ αυτών, μόνο ο παραγωγικός συλλογισμός αποτελεί με την αυστηρή έννοια «λογικό συμπερασμό». Ο δε επαγωγικός συλλογισμός στην επιστημολογία και φιλοσοφία διαφέρει από τη μαθηματική επαγωγή. Η επαγωγή στα μαθηματικά είναι επανάληψη (v φορές ή άπειρες φορές) παραγωγικών συλλογισμών, ούτως ώστε η μαθηματική επαγωγή αποτελεί με την αυστηρή μαθηματική έννοια αποδεικτικό συλλογισμό, ενώ η επιστημολογική επαγωγή όχι.\nΚατά τον 19ο αιώνα, ο Τσαρλς Πηρς (Charles Peirce), ένας Αμερικανός φιλόσοφος, πρόσθεσε μια τρίτη κατηγορία, τον υποθετικό-παραγωγικό συλλογισμό (abductive reasoning), με το οποίο εννοούσε «από την καλύτερη διαθέσιμη πληροφορία προς την βέλτιστη εξήγηση». Τυπικά (φορμαλιστικά) ο «υποθετικός-παραγωγικός συλλογισμός» του Peirce αντιστοιχεί στο λογικό σφάλμα της επιβεβαίωσης του επομένου.\nΠαράδειγμα τέτοιου συλλογισμού είναι: «το χώμα είναι βρεγμένο, άρα έβρεξε» (συλλογισμός που γενικά μοιάζει έγκυρος, αυστηρά όμως όχι, αφού είναι σαφές ότι υπάρχουν κι άλλα ενδεχόμενα και το συμπέρασμα δεν προκύπτει αναγκαστικά). Η σύγχρονη χρήση του όρου «επαγωγική λογική» μερικές φορές περικλείει όλους τους μη-παραγωγικούς συλλογισμούς, συμπεριλαμβανομένων κι εκείνων που ο Πηρς αποκάλεσε «υποθετικούς-παραγωγικούς».\nΣε κάθε περίπτωση αυτό που εξετάζεται συνήθως στη φιλοσοφία είναι η εγκυρότητα αυτών των συλλογισμών ως προς τη μορφή τους, το αν δηλαδή το συμπέρασμα του συλλογισμού δικαιολογείται από τις δοθείσες προτάσεις, ασχέτως του αν οι προτάσεις αυτές πράγματι αληθεύουν.\nΈτσι, στο παράδειγμα του υποθετικού-παραγωγικού συλλογισμού πιο πάνω η δοθείσα πρόταση είναι: «όταν έχει βρέξει τότε το χώμα είναι βρεγμένο». Βλέπουμε λοιπόν ότι το συμπέρασμα, «το χώμα είναι βρεγμένο» άρα «έβρεξε», αντιστρέφει τη αρχικά δοθείσα πρόταση, και είναι υποθετικός-παραγωγικός και όχι παραγωγικός συμπερασμός, χωρίς να εξετάζουμε την εγκυρότητα ή όχι της αρχικής πρότασης.\nΟρισμένοι διανοητές συλλαμβάνουν τη λογική ως ευρισκόμενη στον αντίποδα της αίσθησης, της αντίληψης, των συναισθημάτων και των επιθυμιών· άλλοι, όπως ο Ντέιβιντ Χιουμ και ο Σίγκμουντ Φρόιντ, βλέπουν τη λογική να υπηρετεί τις επιθυμίες και να αποτελεί το μέσον για να αποκτήσει κανείς αυτό που θέλει.\nΟι ορθολογιστές αντιλαμβάνονται τη λογική ως την ικανότητα μέσω της οποίας συλλαμβάνουμε διαισθητικά τις θεμελιώδεις αλήθειες. Αυτές οι θεμελιώδεις αλήθειες είναι οι αιτίες ή οι «λόγοι» που τα πράγματα υπάρχουν ή συμβαίνουν. Οι εμπειριστές αρνούνται την ύπαρξη μιας τέτοιας ικανότητας.\nΓια τον Ιμμάνουελ Καντ, η λογική (Vernunft, στο γερμανικό κείμενο του Καντ), είναι η δύναμη να συνθέτουμε σε μια ενότητα, μέσω νοητικών αρχών, τις έννοιες που μας παρέχει ο νους (Verstand). Τη λογική που μας παρέχουν οι a priori αρχές ή έμφυτες ιδέες, ο Καντ την αποκαλεί «Καθαρό Λόγο» (όπως π.χ. στο έργο του Κριτική του Καθαρού Λόγου ), διακρίνοντάς την από τον «Πρακτικό Λόγο» που απασχολείται ειδικά με την εκτέλεση συγκεκριμένων ενεργειών.\nΣτη χριστιανική θεολογία, η λογική, που είναι διακριτή από την πίστη, είναι η εξάσκηση της ανθρώπινης διάνοιας επί του θρησκευτικού δόγματος, είτε με τη μορφή ανακάλυψης είτε με τη μορφή εξήγησης. Τα όρια εφαρμογής της λογικής έχουν προσδιοριστεί με διαφορετικό τρόπο από διαφορετικές εκκλησίες και σε διαφορετικές περιόδους της σκέψης: ως σύνολο, ο σύγχρονος χριστιανισμός, ιδιαίτερα στις προτεσταντικές εκκλησίες, τείνει να αποδώσει στη λογική ένα ευρύ πεδίο, απωθώντας, ωστόσο, στη σφαίρα της πίστης τις υπέρτατες υπερφυσικές θέσεις της θεολογίας.\nΜε αφορμή το έργο του Καρτέσιου, του Γκότφριντ Βίλχελμ Λάιμπνιτς και του Τζορτζ Μπουλ, η λογική έγινε και αντικείμενο μελέτης των μαθηματικών (συμβολική λογική και μαθηματική λογική). Από εκεί προέκυψαν η θεωρία τυπικών γλωσσών και η θεωρία υπολογισιμότητας, με ποικιλία εφαρμογών στα μαθηματικά και στην επιστήμη υπολογιστών. Σήμερα θεωρείται πως η μαθηματική λογική αποτελεί έναν από τους βασικούς πυλώνες του οικοδομήματος των μαθηματικών.\n>Συμβολική λογική (symbolic logic) είναι ο τομέας των μαθηματικών που μελετά τις αμιγώς τυπικές ιδιότητες που έχουν οι συμβολοσειρές. Το ενδιαφέρον στον τομέα αυτό ξεκινά από δύο πηγές. Πρώτον, τα σύμβολα που χρησιμοποιούνται για την κατασκευή αυτών των συμβολοσειρών μπορούν να ερμηνευθούν σαν αναπαραστάσεις των λέξεων που χρησιμοποιούνται στην κλασική φιλοσοφική λογική. Δεύτερον, οι κανόνες για τον χειρισμό των συμβόλων της συμβολικής λογικής μπορούν να υλοποιηθούν αλγοριθμικά σε ένα πρόγραμμα υπολογιστή.\nΗ συμβολική λογική διαιρείται συνήθως σε δύο υποπεδία, την προτασιακή λογική και την κατηγορηματική λογική. Σύγχρονοι τομείς των μαθηματικών αναπτύσσονται από την τυπική λογική και ομαδοποιούνται με τον ευρύ τίτλο μαθηματική λογική.\n>Προτασιακή λογική. Ο κλάδος της συμβολικής λογικής που λέγεται προτασιακή λογική, αρχικά γνωστός ως προτασιακός λογισμός, μελετά τις ιδιότητες των προτάσεων που δημιουργούνται από σταθερές, που συνήθως συμβολίζονται με A, B, C, … και πέντε λογικούς τελεστές: AND, OR, IMPLIES, EQUALS και NOT. Οι πέντε αυτοί τελεστές γράφονται ορισμένες φορές και .AND., .OR., κλπ, συνήθως στην επιστήμη υπολογιστών, όπως επίσης και με τα σύμβολα και αντίστοιχα. Όλοι εκτός από το NOT είναι δυαδικοί τελεστές, το NOT είναι μοναδιαίος τελεστής που γράφεται πριν το όρισμά του. Οι τιμές των τελεστών αυτών δίνονται από πίνακες αλήθειας.\n>Κατηγορηματική λογική. Αρχικά γνωστή ως κατηγορηματικός λογισμός, επεκτείνει την προτασιακή λογική με την εισαγωγή μεταβλητών, που συνήθως συμβολίζονται με μικρό γράμμα, π.χ. x, y, z, και επίσης με προτάσεις που περιέχουν μεταβλητές, που λέγονται κατηγορήματα και συνήθως συμβολίζονται με ένα κεφαλαίο γράμμα το οποίο ακολουθείται από μια λίστα μεταβλητών, π.χ. P(x) ή Q(y,z). Επιπλέον, η κατηγορηματική λογική εισάγει δύο σύμβολα που λέγονται ποσοδείκτες (quantifiers), το για κάθε ( ) και το υπάρχει ( ).\n>Λογική ανώτερου βαθμού ή λογική ανώτερης τάξης (higher-order logic) στα μαθηματικά και τη λογική, διακρίνεται από μια λογική πρώτου βαθμού με βάση αρκετά χαρακτηριστικά. Ένα από αυτά είναι ο τύπος των μεταβλητών που εμφανίζονται στους ποσοδείκτες: γενικά, στην πρωτοβάθμια λογική, απαγορεύεται οι ποσοδείκτες να αναφέρονται σε κατηγορήματα, ενώ αυτό επιτρέπεται στη λογική δεύτερου βαθμού. Η λογική ανώτερου βαθμού διαφέρει επίσης από τη λογική πρώτου βαθμού στις δομές που η θεωρία τύπων της επιτρέπει να κατασκευάζονται. Ένα κατηγόρημα ανώτερου βαθμού είναι ένα κατηγόρημα που δέχεται σαν παραμέτρους κατηγορήματα. Γενικά, ένα κατηγόρημα βαθμού n παίρνει ένα ή περισσότερα κατηγορήματα βαθμού n − 1 σαν παραμέτρους, όπου n > 1. Παρόμοια ισχύουν και για τις συναρτήσεις ανώτερης τάξης.\n>Λογική ανώτερης τάξης (Higher-order logic, συντομογραφία HOL), συχνά χρησιμοποιείται για απλές λογικές κατηγορημάτων ανώτερου βαθμού, δηλαδή λογικές των οποίων η θεωρία τύπων είναι απλή, όχι πολυμορφική ή με εξαρτώμενους τύπους. Οι λογικές ανώτερου βαθμού είναι πιο εκφραστικές, αλλά οι ιδιότητές τους, ειδικά όσον αφορά τη θεωρία μοντέλων, τις κάνουν δυσκολότερες στο χειρισμό για πολλές εφαρμογές.\nΛόγω ενός αποτελέσματος του Γκέντελ, η κλασική λογική ανώτερου βαθμού δεν επιδέχεται ενός (αναδρομικού και αξιωματικού) λογισμού αποδείξεων που να είναι συνεπής (sound) και πλήρης (complete) – ένας τέτοιος λογισμός όμως υπάρχει και είναι συνεπής και πλήρης όσον αφορά τα μοντέλα Χένκιν (Henkin models).\nΠαραδείγματα λογικών ανώτερου βαθμού είναι ο λ-λογισμός με απλούς τύπους του Τσερτς (Απλή Θεωρία των Τύπων), ο λογισμός των κατασκευών (calculus of constructions) του Κοκάν, που επιτρέπει εξαρτώμενους και πολυμορφικούς τύπους, και φυσικά η HOL.\nΤο λεξικό λέει …\n*λογική η [lojií] :\n1α. επιστήμη που ασχολείται με τη δομή, με τις μορφές και με τους νόμους της νόησης: Γενική / τυπική / μαθηματική / συμβολική / διαλεκτική ~. Ο Aριστοτέλης θεωρείται ως ο πατέρας της λογικής. β. το μάθημα, το σύγγραμμα που διδάσκει την επιστήμη της λογικής: H ~ διδάσκεται στη B’ τάξη του λυκείου. Διάβασες τη «Λογική» του Παπανούτσου;\n2. ακολουθία ιδεών, σκέψεων, γεγονότων με εσωτερική συνέπεια, συνάφεια: Tα επιχειρήματά του στερούνται λογικής. Aυτό που λες συγκρούεται με τη / αντίκειται στη ~. H ~ της ιστορίας / των γεγονότων / της καρδιάς. (έκφρ.) κοινή ~, η κατανοητή και παραδεκτή από όλους. απλή ~. ΦΡ τετράγωνη* ~.\n3. ο τρόπος με τον οποίο σκέφτεται, συλλογίζεται κάποιος: Κυριαρχείται από (μια) αυστηρή / σιδερένια / στενή / στεγνή ~. Δεν καταλαβαίνω τη ~ σου, γιατί εγώ έχω μια τελείως διαφορετική ~. Aρνούμαι να μπω σ΄ αυτή τη ~. λόγ. < αρχ. λογική]\nλογικός -ή -ό [lojikós] :\n1. που είναι προικισμένος με τον ορθό λόγο, που έχει τη δυνατότητα να διανοείται, να σκέφτεται: Ο άνθρωπος είναι λογικό ζώο. Είναι πιθανό να υπάρχουν και σε άλλους πλανήτες λογικά όντα.\n2α. που είναι σύμφωνος, συνεπής με τον ορθό λόγο και με τους κανόνες του, με την ορθή σκέψη. ANT παράλογος: Λογικά επιχειρήματα / συμπεράσματα. Λογικές σχέσεις / ερμηνείες / συνέπειες. ~ ειρμός. Aυτό που λες δεν είναι λογικό. Δώσε μου μια λογική εξήγηση / ερμηνεία. || Λογικές αρχές, οι θεμελιώδεις αρχές της νόησης. || (ως ουσ.) η λογική*. β. (ως ουσ.) το λογικό, τα λογικά, ο νους, το μυαλό, η ορθή σκέψη, κρίση: Ο άνθρωπος είναι προικισμένος με λογικό. Είμαι / έρχομαι στα λογικά μου. Έχασε τα λογικά του, παραφρόνησε.\n3. μέτριος, χωρίς υπερβολές, κανονικός: Aγοράζω / πουλάω κτ. σε λογική τιμή. Λογικές απαιτήσεις / αξιώσεις. || Είναι λογικό (το) να…: Είναι λογικό (το) να θέλεις να επιτύχεις τους στόχους σου. || (για άνθρ.) που σκέφτεται, μιλάει, συμπεριφέρεται με ορθότητα, σωφροσύνη, μετριοπάθεια: Είναι ~ άνθρωπος, δεν κάνει τρέλες.\nλογικός -ή -ό [lojikós]:\n… και διερωτάται ο αχινός – η γάτα της εικόνας-\n“Αν οι άνθρωποι έχουν τόσα είδη λογικής, γιατί είναι τόσο ηλίθια παράλογοι;\nή μήπως είναι παράλογοι ακριβώς γι αυτό;”\n© EOS AURORA η αντιγραφή επιτρέπεται με σύνδεσμο στο άρθρο\n© εικόνες miastala.com από τις περιπλανήσεις της\nΑναρτήθηκε από MORFEAS στις 9:51 π.μ.


1623 Μηνύματα Απεστάλη: 05/04/2016, 18:20:26\nΝα περιμένεις την...σειρά σου\nΕιναι αυτο που λενε .....αν εισαι και παπας με την αραδα σου θα πας;\nΓιατο ρε συ Nick τι σου εκανα;\nΕιπα ψεματα ;\nΑλλωστε εσυ μιλας συνεχεια για μπουφλες και ρωμαιους!!!!!\n11657 Μηνύματα Απεστάλη: 05/04/2016, 19:54:59\nΟ Ρωμαίος δεν χρειάζεται να κάνει κάτι.\nΑρκεί που είναι Ρωμαίος.\n2525 Μηνύματα Απεστάλη: 05/04/2016, 20:38:32\nΚοίταξε xristosxatz. Το να ήσουν Ρωμαίος την εποχή του Αστερίξ, δεν ήταν κακό. Αντιθέτως ήταν μεγάλο προνόμιο, μιας και η Ρώμη ήταν το κέντρο του τότε ευρωπαϊκού πολιτισμού. Το κακό με τους συγκεκριμένους Ρωμαίους είναι πως πήγαν να πατήσουν τη Γαλατία, να εφαρμόσουν την Pax Romana και να εξανδραποδίσουν όσους αντιστέκονταν. Έπειτα οι εισβολείς στο χωριό του Αστερίξ ήταν λεγεωνάριοι, δηλαδή κάτι σαν τους σημερινούς μονιμάδες ΕΠΟΠ, ο πάτος του κουβά. Δεν ήταν... ας πούμε αυτοί που θα διάβαζαν Βιργίλιο. Οπότε πρέπει να αποφασίσεις τι είδους Ρωμαίος θέλεις να είσαι. Αυτός που μένει στη Ρώμη και περνάει καλά ή αυτός που μαζεύει μπούφλες στο χωριό του Αστερίξ.\nEdited by - Heretic on 05/04/2016 20:39:27\n3194 Μηνύματα Απεστάλη: 06/04/2016, 08:54:42\nΓια να σου πω Αίολε, μην ξανακούσω ερειστικές ανοησίες. Το’χει κάνει ο Μάριος το φάουλ πέντε-έξι φορές εν απουσία μου αλλά δείχνω ανοχή διότι κουράστηκα να τσακώνομαι μαζί του. Από τους υπόλοιπους κουβέντα δεν δέχομαι. Εσύ μπορεί να ψάχνεις για συμμάχους για να τα βγάλεις πέρα με το μπούγιο, εγώ όμως δεν έχω καθόλου την όρεξή σας.\nΟυδεμία κλίκα με ξαπέστειλε, και πώς θα μπορούσε άλλωστε;;;...το φόρουμ το παρακολουθώ ακόμα, και όσο διαβάζω ανοησίες για μένα θα παρεμβαίνω.\nΈλεος πια, ως πότε η ευγένεια και η αξιοπρέπεια θα ερμηνεύονται ως αδυναμία;\nTo ‘ατσαλάκωτος’ εσύ το έλεγες για τον Dsm. Εγώ μια-δυο φορές το χρησιμοποίησα ειρωνικά. Μέλος που διαρκώς παρομοιάζει πχ. τον Πύρινο με πίθηκο και τον προτρέπει να πάρει χάπια δεν το θεωρώ καθόλου ‘ατσαλάκωτο’!! Απλά ο άνθρωπος είναι ζηλωτής, έχει βαλθεί να διώξει τον Πύρινο. Ο δε Admin θα έχει λόξυγγα με τις τόσες αναφορές στο πρόσωπό του.\nΕπίσης ο Dsm είναι ελληνο-γερμανός. Δεν το έχει κρύψει. Λογικό είναι να δείχνει μία διακριτική συμπάθεια για τα πάντσερ. Και εντάξει, ασχολίαστα αυτά τα βορειο-ευρωπαϊκής προέλευσης στερεότυπα που ανέβασε, ωστόσο αυτά εμπίπτουν στην κατηγορία του χιούμορ χωρίς κάτι μεμπτό από πίσω.\n5140 Μηνύματα Απεστάλη: 06/04/2016, 16:05:12\nΜεταπτυχιακέ αστρολόγε, μου γράφεις αυτό:\nΛογικό είναι να δείχνει μία διακριτική συμπάθεια για τα πάντσερ.\nενώ μόλις σήμερα στη 01:25:34 και εδώ Μετανάστες τι πιστεύετε; Νο 2, έγραψα:\nΈνας Γερμανός χωρίς παιδεία, μια χαρά θα μπορέσει να είναι Γερμανός εσαεί. Θα συνεχίσει να φτιάχνει BMW, να φουρνίζει ανθρώπους κλπ. Ένας Έλληνας χωρίς παιδεία, τί ακριβώς πρόκειται να κάνει?\nΊσως στην καλλίτερη, να γίνει Γερμανός...\nΜήπως να το ξανακοιτάξεις το φλιτζάνι?\n2285 Μηνύματα Απεστάλη: 06/04/2016, 16:23:29\nΛΕΒΕΝΤΗΣ για διαφθορά, ΔΝΤ και μεταρρυθμίσεις\nEdited by - Πύρινος on 06/04/2016 16:25:53\n3194 Μηνύματα Απεστάλη: 07/04/2016, 09:01:19\nΦούρνοι,πιθηκοι,χαπια,φλυτζάνια...σαν να λεμε ξεπεσμος...\n5140 Μηνύματα Απεστάλη: 07/04/2016, 13:21:57\nΑυτό με τα παντελόνια τελικά, δεν...\n2525 Μηνύματα Απεστάλη: 07/04/2016, 15:26:01\nΔε μου λες Πύρινος, μπας και εσύ τα κατέχεις καλύτερα απο μένα: Ποιος των ΜΜΕ είναι πίσω από τον Λεβέντη; Ο Μπόμπολας αποκλείεται, να χρηματοδοτεί πάνω από ένα πρότζεκτ... χλωμό το βλέπω.\n2285 Μηνύματα Απεστάλη: 07/04/2016, 17:59:22\nΔεν είμαι βέβαιος για την περίπτωσή του, μπορεί να του επέτρεψαν να μπει γιατί έριξε τους τόνους για τους καναλάρχες ή έστω έκανε κάποια ανακοχή μαζί τους.\nΚρατάω και το ενδεχόμενο να ήταν απλά τυχερός και στην επόμενη/μεθεπόμενη βουλή να προσπαθήσουν να τον πετάξουν έξω. Γιατί στην ουσία όλα αυτό (το ανέβασμα) ξεκίνησε απο μια εκπομπή που έκανε με τον Μπογδάνο, ο οποίος συνηθίζει τους τηλεοπτικούς πειρασματισμούς και στην δεδομένη συγκυρία τον ωφέλησε\nΌμως παρόλο που μπήκε, συνεχίζουν να τον διασύρουν αδυσόπιτα σε μεγάλη μερίδα του τύπου (ορισμένα και από την πρώτη μέρα της εκλογής του)\n5140 Μηνύματα Απεστάλη: 08/04/2016, 01:26:30\nΓιάννη, τόσο ο Λεβέντης, όσο και αρχικώς τα χρυσαύγουλα με τον Σύριζα, δεν είναι παρά το αποτέλεσμα της σύγχρονης εκδοχής της μάζωξης του παπαδαριού και των πιστών στην Αγία Σοφία, λίγες ώρες πριν την άλωση της Πόλης.\nΕίχαν προηγηθεί φυσικά οι προδότες μεγαλοπαπάδες και αυτοκράτορες (ΝΔ και ΠΑΣΟΚ), αλλά και τότε, στο τέλος, επικράτησε μια τραγική παραφροσύνη, στα όρια της φαιδρότητας. Οράματα της Παναγίας (μείωση του χρέους), προφητείες ανάστασης (κατάργησης του μνημονίου), δικαίωσης των πιστών (ανάκαμψη) κλπ.\nΚαι στις δύο περιπτώσεις, οι υπαίτιοι είτε διέφυγαν προς τη Δύση, είτε ήρθαν σε συνεννόηση και αγαστή συνεργασία με τον κατακτητή, συνεχίζοντας από κοινού την εξαθλίωση και τον εξανδραποδισμό των γηγενών.\nΟι ελάχιστοι που τιμούν τα βρακιά τους σε αυτές τις περιπτώσεις, παθαίνουν δύο πράγματα. Γίνονται ήρωες και τιμούνται στο διηνεκές, αλλά και άλλοθι στην μελλοντική προπαγάνδα των ριψασπίδων εξωνημένων. Οι οποίοι πάντα επιστρέφουν με κάποιον τρόπο ή και απόγονο.\nΔεν κομίζω γλαύκα εις Αθήνας, αλλά τίποτα διαφορετικό δεν ακολούθησε την εθνεγερσία του 1821, ή το έπος του 1940-41.\n5140 Μηνύματα Απεστάλη: 08/04/2016, 02:26:16\nΚαι για να μην πει κανείς καμμιά μαλακία, επειδή άφησα απέξω το ΚΚΕ (πάλαι ποτέ ΣΕΚΕ), εδώ τα πράγματα είναι ακόμα πιο ξεκάθαρα. Στα χρόνια της μέγιστης ακμής του μοναχισμού (ΣΕΚΕ), η Πόλη έπεσε. Και είναι εντελώς συνδεδεμένες αυτές οι δύο καταστάσεις. Κατόπιν της αλώσεως ('49), ο μοναχισμός περιορίστηκε κυρίως στον Άθω (ΕΔΑ το 58), όπου και παραμένει ως ζωντανό απολίθωμα (6%), χάριν αστείου μάλλον.\n5140 Μηνύματα Απεστάλη: 08/04/2016, 02:29:41\nΆ, γιατί παραλίγο να το ξεχάσω. Το Ποτάμι δεν έχει σχέση με την ελληνική ιστορία. Είναι σαν το Βέλγιο. Που δεν έχει σχέση με χώρα...\n2285 Μηνύματα Απεστάλη: 08/04/2016, 03:02:48\nΔεν υπάρχουν "πατριωτικές" παρατάξεις DSM.\nΥπάρχει έξυπνη ψήφος και χαζή ψήφος.\nΠροσπαθώ να πρεσβεύω την πρώτη\n(λέω οτι "προσπαθώ" γιατί ουδείς αλάνθαστος)\n2285 Μηνύματα Απεστάλη: 08/04/2016, 03:04:11\n(το παραπάνω πήγαινε σε απάντηση διαγραμμένου μηνύματος)\n5140 Μηνύματα Απεστάλη: 08/04/2016, 03:08:31\nΜπορεί να κάνω λάθος σε όλα τα παραπάνω βέβαια. Ή μπορεί, ένας πίθηκος να πεταχτεί από το δέντρο, και να πει πως το Βέλγιο είναι χώρα, η ένωση κεντρώων κόμμα και η ΝΔ εκφραστής της πατριωτικής παράταξης. Ακόμα ίσως, πως χρειάζεται μια πιο συγκεκριμένη τεκμηρίωση των αφορισμών, μια διασαφήνιση των σκοτεινών σημείων, μια παραπομπή σε κάποιο πανεπιστημιακό link κλπ.\nΣε κάθε περίπτωση, γράφω ό,τι μπορώ και καταλαβαίνω. Όπως και οι πίθηκοι άλλωστε.\n5140 Μηνύματα Απεστάλη: 08/04/2016, 03:14:25\nΆκου Dr, γιατί δεν έχεις καταλάβει τίποτα, πέραν της προπαγάνδας που τσαμπουνάς. Ο Πολίτης δεν 'πρεσβεύει' καμμία 'ψήφο'. Κι επιτέλους, δεν ισχυρίζομαι πως είσαι πίθηκος. Μόνος σου το ομολογείς.\n2285 Μηνύματα Απεστάλη: 08/04/2016, 03:19:05\nΓια αυτό το διέγραψες δυό φορές το μήνυμα, γιατί ούτε "πρεσβεύεις", ούτε "ισχυρίζεσαι" τίποτα (και σιγά το προσβλητικό δηλαδή)\nΟπως και να 'χει, εγώ απλά σχολίασα μια φράση απ' το μήνυμά σου\nμόνος σου υποθέτεις "προσδιορισμούς"\n5140 Μηνύματα Απεστάλη: 08/04/2016, 03:28:55\nΠίθηκε, για την ουσία δεν λες τίποτα. Απλώς καταστρέφεις τη ροή. Άλλη μια φορά.\n2285 Μηνύματα Απεστάλη: 08/04/2016, 03:49:06\nΤην ουσία την μυρίζεις και την αγγίζεις, δεν "μιλάς" για αυτή\nαλλά και με την ουσία για την οποία εσύ μιλάς, δεν έχω πρόβλημα\nούτε μπορώ πραγματικά να "πράξω" κάτι για να τη σταματήσω.\nαυτό το κάνεις μόνος σου\n5140 Μηνύματα Απεστάλη: 08/04/2016, 03:56:04\nΑυτό το κάνουν οι σκύλοι Dr. Σε έχω πιστώσει στα πρωτεύοντα, έστω και ως πίθηκο. Δεν έχεις να πεις κάτι περισσότερο? Κι αν δεν έχεις, γιατί ανοίγεις καινούργια topics? Σε βοηθάει αυτή η διάχυση της προσοχής, ή μήπως επειδή τον ήπιες εδώ, ψάχνεις για νέα θύματα?\n13482 Μηνύματα Απεστάλη: 08/04/2016, 15:51:24\nΑγαπητοί συμμετέχοντες, μπορείτε να συζητήσετε μεταξύ σας χωρίς να επιτίθεστε ο ένας στον άλλον επί προσωπικού και χωρίς να αποδίδετε χαρακτηρισμούς;\nΕίναι μια σύσταση η οποία έχει επαναληφθεί τόσες φορές έως τώρα, γιατί δεν μπορεί να γίνει επιτέλους κατανοητή και σεβαστή;\n2525 Μηνύματα Απεστάλη: 17/04/2016, 11:56:14\nΛοιπόν, ένας απολογισμός, σύμφωνα με την τρέχουσα πολιτική και οικονομική ειδησεογραφία. Το προϊόν υποκλοπής τελικά ήταν αυθεντικότατο, και το σχέδιο επιβεβαιώθηκε. Δηλαδή το ΔΝΤ είναι ο ενορχηστρωτής όλου αυτού του εκβιασμού για να "νέα σκληρά μέτρα" που συμβαίνει εδώ και 6 περίπου έτη. Όπως ανέφερε και ο DSM δεν υπάρχει καμία προοπτική μείωσης του χρέους και με κανένα τρόπο από δω και πέρα, να συμπληρώσω κι εγώ πως δεν υπάρχει καμία προοπτική μείωσης των φόρων που έχουν επιβληθεί (ή θα επιβληθούν) από καμία κυβέρνηση. Την παρούσα και οποιαδήποτε μελλοντική.\nΓια ποιο λόγο; Γιατί οι δανειστές απαιτούν μέτρα 9 δις, τα οποία θα εξασφαλίζουν την αποπληρωμή του χρέους όπως αυτό διαμορφώνεται, για κανένα άλλο λόγο. Επίσης, τα 3 δις επιπλέον που ζητούν, είναι προφανές ότι θα προέλθουν κυρίως από μειώσεις δαπανών, και όσο περιορισμό δομών και να προσπαθήσουν, χωρίς τραγικές περικοπές σε μισθούς Δ.Υ και συνάξεις δεν γίνεται να επιτύχουν. Πάγια πολιτική όλων τον κυβερνήσεων τελικά είναι να μην γίνουν απολύσεις από το δημόσιο, κάτι που θα διέσωζε τις αποδοχές αυτών που εργάζονται και παραμένουν, οπότε θα ακολουθηθεί η μέθοδος της οριζόντιας μείωσης σε όλους.\nΠου θέλω να καταλήξω; Η παρούσα κυβέρνηση, αν δεν παραιτηθεί, θα αναγκαστεί να πλήξει οικονομικά την εκλογική της πελατεία, τους δυσαρεστημένους από τους προηγούμενους, αυτούς που τις έδωσαν τα ποσοστά αυτά. Θα υπάρξει μια προφανής απαξίωσης της και τελικά θα επιτύχουν την παραίτησή της και την προσδοκώμενη "οικουμενική με τεχνοκράτες υπουργούς". Εκεί θα εκτελεστεί και το τελικό μέρος, αυτό της πώλησης των 50δις περιουσιακών στοιχείων της Ελλάδας, που μαντέψτε από που θα προέλθουν. Πρόκειται για αυτά που έχουν αποφύγει όλοι να αναφέρουν.\nΆρα, καταλήγω, και οι φόροι θα παραμείνουν και πείνα θα πέσει καθολική, οπότε θα αποκτήσουμε μια Νιγηρία στην καρδιά της Ευρώπης, ένα παράδεισο πολυεθνικών, όπου οι κάτοικοι θα αμείβονται με ένα κομμάτι ψωμί (όταν εργάζονται), και τα δημοσιονομικά θα είναι ανθηρά. Τότε να δεις πόσοι δανειστές θα βγουν πρόθυμοι να αναχρηματοδοτούν το χρέος, το οποίο έχει αποπληρωθεί γύρω στις 5 φορές εν τω μεταξύ. Ολα αυτά τα αναφέρω για την περίπτωση που γράφει ή έστω διαβάζει κάποιος βιομήχανος εδώ μέσα και θεωρεί το "ευτυχώς που υπάρχει η τρόικα" και τα άλλα φαιδρά που κυκλοφορούν στο ίντερνετ. Ακόμα κι αυτός, μεσοπρόθεσμα θα εξαγοραστεί, οπότε ας κοιτάξει να διασφαλίσει τα ατομικά αποθέματά του για τα γεράματα του, τουλάχιστον.\n11657 Μηνύματα Απεστάλη: 17/04/2016, 12:16:06\nΥπάρχει και ο στρατός.\nΟταν οι πιλότοι καταλάβουν, πως δεν υπάρχει πατρίδα να υπερασπίσουν με μισθό πείνας, οι κυβερνήτες του Π.Ν ομοίως, τότε κάποιος θα πατήσει το κουμπί στο σταυρόνημα και θα γίνει το έλα να δεις.\nΑυτό το "διαβολικό" DNA των Ελλήνων, χέσε την Ιστορία δεν τα λέει όπως είναι τα πράγματα, αντέχει πολλά.Οταν έλθει η ώρα της "Νιγηρίας" όμως, η Αργεντινή θα είναι νηπιαγωγείο μπροστά μας.\nγιατί δεν θα έχουμε άλλη λύση!!!\n3362 Μηνύματα Απεστάλη: 17/04/2016, 13:17:02\nΠοιο DNA βρε ΝΙΚΟΜΑΧΕ;\nΑυτό των ΕΛ με μια έλικα παραπάνω;\nΕίδες το video του Sesostris ; Γι'αυτους τους Έλληνες μιλάμε!\n11657 Μηνύματα Απεστάλη: 17/04/2016, 14:40:24\nΜεταφορικά ομιλώ Αιθηρ.\nΕβαλα τα απαραίτητα διευκρινιστικά " ".\n2525 Μηνύματα Απεστάλη: 17/04/2016, 14:53:53\nΜπα.. Μάριε. Από τα σώματα ασφαλείας να μην περιμένεις απολύτως τίποτε. Με αυτή την απόφαση που παρήγγειλε στο ΣτΕ η παρέα του Σαμαρά, φρόντισαν να διασφαλίσουν τους μισθούς τους, για τις υπηρεσίες του χαφιέ και του ταγματασφαλίτη που θα τους ζητηθεί να προσφέρουν σε ενδεχόμενα έκτροπα. Διαβάστε εμετικό σκεπτικό:\n...απορρέει εμμέσως μια ευνοϊκή μεταχείριση προς αυτούς και οι αποδοχές των ένστολων πρέπει «να επαρκεί για αξιοπρεπή διαβίωση και ανάλογες της σημασίας της αποστολής τους για το κράτος»\nΦυσικά όλοι οι υπόλοιποι πολίτες, οι φοροδότες για παράδειγμα, αλλά και αρκετές άλλες πολιτικές ειδικότητες Δ.Υ δεν έχουν σημασία για το κράτος και δεν χρειάζεται να είναι επαρκείς οι αμοιβές τους για αξιοπρεπή διαβίωση.\nΑναρωτιέστε την επόμενη ημέρα σχηματισμού κυβέρνησης από τον Δρακουμέλ Jr, αυτοδύναμος ή με κάποιο σούργελο για δεκανίκι (πχ σαν τον Λεβέντη), τι έχει να κάνει; Μειώσεις μισθών και συντάξεων σε όλους πλην ενστόλων και συνταξιούχων ενστόλων. Και φυσικά ελαφρύνσεις φόρων και απαλλαγές για τις εταιρίες των χορηγών ΝΔ και σία.\nEdited by - Heretic on 17/04/2016 14:56:47\n11657 Μηνύματα Απεστάλη: 17/04/2016, 15:27:44\nΓιάννη, θεωρώ πως υπάρχει εμφανής διαφορά μεταξύ ένστολων, όσον αφορά τον δείκτη νοημοσύνης τους.\nΑλλο το IQ του πιλότου και πλοιάρχου και άλλο του ματατζή.\nΜίλησα όπως είδες, μόνο για πιλότους και κυβερνήτες σκαφών.\nΑυτοί έχουν την δύναμη και αυτοί μπορούν να πάνε κόντρα σε κάθε Δρακουμελ της πολιτικής σκηνής.\nΑρκεί να το αποφασίσουν.Ξέρουν την δύναμή τους.\n2525 Μηνύματα Απεστάλη: 17/04/2016, 16:43:30\nΓνωρίζω την νοοτροπία των λεγόμενων "επιλέκτων", των ειδικών δυνάμεων και των κρίσιμων ειδικοτήτων. Αυτοί πάντα θα προστατεύονται μισθολογικά, όπως επίσης ζούμε στην Ελλάδα του 2016 και τα δημοσιοϋπαλληλίκι έχει αλλοτριώσει τα πάντα, ακομα και τον ιδιωτικό τομέα. Το 99% αυτών που ανέφερες θα πούνε με περισσή ευκολία: "διώξτε το 30% των πολιτικών υπαλλήλων που δεν κάνει τίποτα, κόψτε συντάξεις και εφάπαξ απο τους αφισσοκολλητές που έχουν ήδη φύγει και θα εξοικονομήσεις πάνω απο 3 δις". Αντε τώρα εσύ να αποδείξεις οτι έχουν άδικο. Φυσικά τα 9 δις είναι μέχρι το 2018, γιατί μετα απο αυτό θα ακολουθήσει και άλλο μνημόνιο και νέοι γύροι περικοπών. Φυσικά αυτό δεν θα το σκεφτούν, όλοι βρισκονται στο "άιντε να την βγάλουμε και φέτος".\n2285 Μηνύματα Απεστάλη: 17/04/2016, 17:16:01\nΛοιπόν, ένας απολογισμός, σύμφωνα με την τρέχουσα πολιτική και οικονομική ειδησεογραφία. Το προϊόν υποκλοπής τελικά ήταν αυθεντικότατο, και το σχέδιο επιβεβαιώθηκε. Δηλαδή το ΔΝΤ είναι ο ενορχηστρωτής όλου αυτού του εκβιασμού για να "νέα σκληρά μέτρα" που συμβαίνει εδώ και 6 περίπου έτη.\nΈπιασε κρίση 'ειλικρίνειας' την αριστερά;\nμήμπως σκοπεύουν να τα βρουν με τους αδερφούς πασόκους;\nΟι υπόλοιποι τι έχετε να πείτε για αυτό;\n..Τον εξαετή εκβιασμό εννοώ\nΌπως ανέφερε και ο DSM δεν υπάρχει καμία προοπτική μείωσης του χρέους και με κανένα τρόπο από δω και πέρα\nΔεύτερη κρίση ειλικρίνειας\nΟι βουλευτές του ΣΥΡΙΖΑ που θα πάνε να ψηφίσουν αύξηση φόρων, μείωση συντάξεων και πιθανότατα τέταρτο μνημόνιο τα γνωρίζουν αυτά;\nθα μου πεις γιατί, μήμπως πριν δεν τα γνώριζαν;\nΠου θέλω να καταλήξω; Η παρούσα κυβέρνηση, αν δεν παραιτηθεί, θα αναγκαστεί να πλήξει οικονομικά την εκλογική της πελατεία, τους δυσαρεστημένους από τους προηγούμενους, αυτούς που τις έδωσαν τα ποσοστά αυτά. Θα υπάρξει μια προφανής απαξίωσης της και τελικά θα επιτύχουν την παραίτησή της και την προσδοκώμενη "οικουμενική με τεχνοκράτες υπουργούς". Εκεί θα εκτελεστεί και το τελικό μέρος, αυτό της πώλησης των 50δις περιουσιακών στοιχείων της Ελλάδας, που μαντέψτε από που θα προέλθουν.\nΕννοείς τα 50 δις που υποθήκευσε ο Τσίπρας;\nΓιατί να μην φάει το αγγούρι των 50 δις;\nΑυτός δεν το έφερε στη Βουλή;\nΆρα, καταλήγω, και οι φόροι θα παραμείνουν και πείνα θα πέσει καθολική, οπότε θα αποκτήσουμε μια Νιγηρία* στην καρδιά της Ευρώπης, ένα παράδεισο πολυεθνικών\nΠω πω, δεν ξέρω σε ποια πολυεθνική να πρωτοστείλω βιογραφικό\n*Πες "Κούβα" καλύτερα\nΝα φαίνεται οτι πετύχατε κάτι\nΓνωρίζω την νοοτροπία των λεγόμενων "επιλέκτων", των ειδικών δυνάμεων και των κρίσιμων ειδικοτήτων. Αυτοί πάντα θα προστατεύονται μισθολογικά, όπως επίσης ζούμε στην Ελλάδα του 2016 και το δημοσιοϋπαλληλίκι έχει αλλοτριώσει τα πάντα, ακομα και τον ιδιωτικό τομέα.\nΤι δηλώσεις είναι αυτές ρε Heretic σήμερα;\nΠώς αλλάζουν οι άνθρωποι..\nEdited by - Πύρινος on 17/04/2016 17:52:59


Ο Θεός στο καφενείο: 05/01/2011 - 06/01/2011\nΗ ΕΛΠΙΔΑ ΑΝΘΙΖΕΙ ΑΠΟ ΤΙΣ ΡΩΓΜΕΣ\nΜε αισθήματα ικανοποίησης, χαράς και ελπίδας έζησα την πρωτοβουλία των αγανακτισμένων πολιτών που για μέρες τώρα στρατοπεδεύουν στο Σύνταγμα όπως και σε άλλες πόλεις της χώρας μας.\nΣυμπολίτες μας που «ξύπνησαν» και «απειλούν» να ξυπνήσουν και τις συνειδήσεις των άλλων πολιτών.\nΣυμπολίτες μας που ΔΕΝ ΕΙΝΑΙ κομματικοί εγκάθετοι ούτε κομματικοί μισθοφόροι.\nΣυμπολίτες μας που κατάλαβαν; Ότι ΟΛΑ τα κόμματα νοιάζονται μόνο για τη νομή της εξουσίας που θεωρούν φέουδό τους, ότι οι κομματικοί δεκάρικοι, περί προστασίας του λαού και των συμφερόντων της χώρας, είναι απλά προσχήματα για να συνεχίσουν να υπάρχουν ως κομματικοί φορείς, με σημαία τους (όπως μέχρι τώρα) τη κομματική σκοπιμότητα και τη πολιτική φαυλότητα που πήρε διαστάσεις φυσιολογικής πολιτικής έκφρασης και δράσης;\nΣυμπολίτες μας που κατάλαβαν; ότι οι πολίτες είναι αυτοί που θα πρέπει διαμορφώσουν την ποιότητα των πολιτικών κομμάτων, που θα απαιτήσουν τη θετική και ενεργό συμμετοχή τους «στο δέον γενέσθαι» για την έξοδο της χώρας από την πρωτοφανή κρίση που τα ίδια δημιούργησαν, και όχι να εφαρμόζουν κατά γράμμα το νόημα της παροιμίας, «Δρυός πεσούσης πας ανήρ ξυλεύεται».\nΣυμπολίτες μας που κατάλαβαν; ότι πρέπει να δείξουν με τον πιο αποφασιστικό τρόπο, τι είδους πολιτικούς θέλουν; Ότι τέλος πια με τον αριστεροδεξιό κοτσαμπασισμό και ότι ποτέ άλλοτε, όσο τώρα, δεν προβάλλει η ανάγκη για ένα νέο-διαφωτισμό.*\nΣυμπολίτες μας που κατάλαβαν; ότι είναι ζωντανά κύτταρα της κοινοβουλευτικής δημοκρατίας και όχι αποθηκευτικοί χώροι των κομματικών αποφάσεων; Που απορρίπτουν με αγανάκτηση τις προσωπικές στρατηγικές υπουργών της κυβέρνησης, που θεωρούν ως πρώτο τους μέλημα «να αρέσουν» στο λαό, την ώρα που η χώρα βρίσκεται στο χείλος της αβύσσου;\nΣυμπολίτες μας που κατάλαβαν; ότι τα δικαιώματά τους πρέπει συνεχώς να διευρύνονται όσο και οι υποχρεώσεις τους απέναντι στην πατρίδα; Και ότι αυτό, συνιστά πολιτική παιδεία;\nΣυμπολίτες μας που σίγουρα κατάλαβαν ότι η Εκκλησία και οι τράπεζες ενώ οφείλουν να συμμετέχουν στις ανάγκες της χώρας, εφαρμόζουν το «στρίβειν» δια της σιωπής…\nΤέλος να αναφερθώ και στην εικόνα αυτού του ωραίου πλήθους των αγανακτισμένων συμπολιτών μας, γιατί έχει και η εικόνα τη σημασία της. Ένα πλήθος που διαδηλώνει μαχητικά αλλά ειρηνικά την αντίθεσή του και εκφράζει τα αιτήματα και τις απαιτήσεις του. Ένα πλήθος όλων των ηλικιών και κυρίως νέων, που εγκαταλείπει τον καναπέ και φωνάζει: «Είμαστε εδώ»! δίνοντας μια καινούρια εικόνα του Έλληνα, μια καινούρια ποιότητα, που δεν έχει σχέση με τις φανατισμένες ομάδες, που οι ντουντούκες βάζουν στο μυαλό τους αυτά που πρέπει να φωνάξουν, προς δόξα των κομματικών σκοπιμοτήτων.\nΈνα πλήθος με ευρηματικά συνθήματα, με φαντασία, με χαμόγελο.\nΗ ελπίδα ανθίζει στις ρωγμές και πεθαίνει τελευταία…\n*Το δίλλημα ή αριστεροδεξιός κοτσαμπασισμός ή νέος διαφωτισμός το\nδιατύπωσε ο fotis sxoliastis στο ιστολόγιό του “filiki etairia” .\nΑναρτήθηκε από ΦΑΙΔΩΝ ΘΕΟΦΙΛΟΥ στις 5/29/2011 05:15:00 μ.μ. 27 σχόλια:\nΕΝΑ REQUIEM ΑΛΛΙΩΤΙΚΟ\nΆκουσα χτες για πολλοστή φορά το Requiem του Μότσαρτ.\nΔε χορταίνω σε κάποια σημεία του έργου, το πάθος αυτό, που μοιάζει να ακυρώνει τη διαδικασία του θανάτου. Απίστευτο για Requiem..αλλά ίσως αναμενόμενο για την ιδιοσυγκρασία του Μότσαρτ. Δεν γνωρίζω τους στίχους από το έργο. Είναι όμως ενδιαφέρον να σας πω τις εικόνες και το σκηνικό που δημιουργήθηκαν μέσα μου ή μπροστά μου αν θέλετε, ακούγοντας τις εξάρσεις, την ενεργοποιό θλίψη, το διάλογο των πνευστών, των εγχόρδων και των κρουστών. Τους τόνους της γυναικείας χορωδίας απέναντι στην ανδρική και τις εναλλαγές τους. Τα μουσικά κύματα που αναρρίπιζαν τα φύλλα της καρδιάς. Τα μέρη εκείνα της μουσικής που μετουσιώνονταν σε θυμίαμα για τον ουρανό και τα άλλα τα ατίθασα που μέσα τους πάλευε η αποδοχή με την άρνηση…\nΕίδα λοιπόν μπροστά μου τον Άνθρωπο χαμογελαστό να στέκει με το κορμί σε περήφανη στάση, κάτω από ένα ολόφωτο ουρανό. Έκανε μια αναδρομή της ζωής του σαν αστραπή, κοιτάζοντας το Θάνατο κατάματα. Ο Θάνατος, γεμάτος σεβασμό για το μουσικό έργο που άκουγε, είπε στον Άνθρωπο, σε μια σιωπή μεταξύ χορωδίας και εγχόρδων: «Έχεις μια επιθυμία ακόμα;» «Ναι!» Απάντησε ο Άνθρωπος:\n«Να γείρω λίγο το κεφάλι στα γυμνά στήθη της ΓΥΝΑΙΚΑΣ και να κλάψω. Να κλάψω λυτρωτικά. Όχι για σένα, είπε δείχνοντας το Θάνατο, αλλά που ΕΖΗΣΑ. Που ΕΖΗΣΑ! Καταλαβαίνεις;\nΈλα…Δεν θα σε πάρω εγώ. Θα έρθεις μόνος σου, πίσω μου, με το δικό σου βήμα, χωρίς βία, κουβαλώντας την ερωτική έπαρση της ζωής σου.\nΟ Άνθρωπος ξεκίνησε με βήμα σταθερό.\nΈμενε να μάθει, αν θα συναντούσε έναν άλλο κόσμο ή θα γινόταν χημικό στοιχείο στη φύση.\nΗ μουσική έκλεισε με ένα απαλό αλληλούια της χορωδίας των γυναικών.\nΑναρτήθηκε από ΦΑΙΔΩΝ ΘΕΟΦΙΛΟΥ στις 5/20/2011 01:03:00 π.μ. 7 σχόλια:\nΕτικέτες ΚΕΙΜΕΝΑ ΕΠΙΔΡΑΣΗΣ\nΣΕ ΡΕ ΜΙΝΟΡΕ ΑΡΓΟ\nΔεν ήταν εύκολη η ζωή σου ούτε και βολική.\nΣίγουρα όχι ανυποψίαστη.\nΜαύρες τρύπες σε διεκδικούσαν\nΌχι πως δεν τους ξέφευγες.\nΜα πάντα κάποια απ' αυτές καρτέρευε\nτην ώρα που ρέμβαζες\nανάμεσα στο μηδέν και στο όλον\nκαι σε ρούφαγε.\nΕσύ όμως ήξερες\nπως όποιος στο σκοτάδι βυθίζεται\nαξίζει και το φως.\nΤΟ ΙΣΤΟΛΟΓΙΟ ΚΛΕΙΝΕΙ ΕΠ' ΑΟΡΙΣΤΟΝ\nΓΙΑ ΤΗΝ ΑΝΑΓΚΗ ΤΗΣ ΣΙΩΠΉΣ.\nΤΑ ΣΧΟΛΙΑ ΣΑΣ ΟΠΩΣ ΠΆΝΤΑ ΕΛΕΥΘΕΡΑ\nΑναρτήθηκε από ΦΑΙΔΩΝ ΘΕΟΦΙΛΟΥ στις 5/03/2011 09:59:00 μ.μ. 11 σχόλια:\nΕτικέτες ΠΟΙΗΣΗ ΚΑΙ ΣΚΕΨΗ\nZahnradmessgerät -> μηχανή για τον έλεγχο των οδοντωμάτων, μηχανή για τον έλεγχο των γραναζιών


Δείτε το νέο Mi VR Play 2. Κατεβάστε το Mi VR app που το συνοδεύει. – iTechNews.gr\nΣήμερα είχαμε και άλλη ανακοίνωση από την Xiaomi. Μας παρουσίασε την νέα έκδοση των 3D γυαλιών που έχει, τα Mi VR Play 2. Έτσι έχουμε άλλη μία συσκευή που προστέθηκε στην λίστα των συσκευών της εταιρείας, ξεπερνώντας έτσι τις 70 συνολικά!\nΤο Xiaomi MI VR Play 2 είναι ο διάδοχος του πρώτου VR, και έρχεται με μικρές αλλά σημαντικές βελτιώσεις σε σχέση με το πρώτο μοντέλο. Το μοντέλο έχει σχεδιαστικές διαφορές με την πρώτη έκδοση. Είναι πιο ελαφρύ, ενώ θα βρείτε και κάποιες ειδικά τοποθετημένες οπές για καλύτερη κυκλοφορία του αέρα. Το νέο Mi VR Play 2 είναι πολύ καλύτερο από το προηγούμενο, όχι ότι η Xiaomi δεν βγάζει ποιοτικά πράγματα.\nΜε το νέο Mi VR Play 2 σας δίνει την δυνατότητα να μπείτε στον κόσμο του 3D, είτε αυτό είναι κάποια ταινία, είτε είναι παιχνίδι.\nTo Xiaomi MI VR Play 2 θα είναι διαθέσιμο για όλους εσάς που θα θέλατε ένα προσιτό VR Headset από την 19η Απριλίου στην τιμή των μόλις 99 γιουάν ($ 14), που είναι πραγματικά μία απίστευτα χαμηλή τιμή.\nΌσο για την εφαρμογή, μπορείτε να την κατεβάσετε από το παρακάτω link, στα ελληνικά και στα αγγλικά, εφόσον είστε μέλη στο site\nΗ εφαρμογή είναι μεταφρασμένη όπως βλέπετε στα ελληνικά και στα αγγλικά. Απ’ ότι είδα έχει βγει και πιο καινούργια έκδοση, αλλά θα προσπαθήσω να την μεταφράσω κάποια άλλη στιγμή. Το πρόγραμμα μπορείτε να το κατεβάσετε από εδώ:\nThe app is translated in english, as in Greek. I have seen that there is a new version of the app, but will download it and translate it later. You can download the translated app from the link below:\n3D αγορά, 3D τιμή, Mi vr app, mi vr app en, mi vr app english, mi vr play 2.0, mi vr play 2.0 buy, mi vr play 2.0 image, mi vr play 2.0 price, mi vr play 2.0 specs, mi vr play 2.0 αγορά, mi vr play 2.0 παραγγελία, mi vr play 2.0 τιμή, mi vr play 2.0review, mi vr αγορά, XIAOMI, xiaomi mi vr, φθηνά 3D γυαλιά


Μείωση του ΦΠΑ σύντομα επιθυμεί ο Κ. Μίχαλος - Magnesia News\nΑρχική ΟΙΚΟΝΟΜΙΑ Μείωση του ΦΠΑ σύντομα επιθυμεί ο Κ. Μίχαλος\nΜείωση του ΦΠΑ σύντομα επιθυμεί ο Κ. Μίχαλος\nΔημοσιεύθηκε 09/07/2014 17:23\n«Οι συζητήσεις (για τη μείωση του ΦΠΑ) είναι σε προχωρημένο στάδιο. Ήλπιζα να είχε γίνει ήδη. Αν θέλουμε επενδύσεις […], πρέπει να προχωρήσουμε άμεσα σε μειώσεις φορολογικών συντελεστών, αλλά και να δώσουμε ένα μήνυμα σταθερότητας της φορολογικής πολιτικής», σημείωσε σε συνέντευξη Τύπου που παραχώρησε μετά τη σύσκεψη 18 προέδρων βορειοελλαδικών επιμελητηρίων.\nΣύμφωνα με τον πρόεδρο του ΕΒΕΑ, για να είναι το πλεόνασμα βιώσιμο «δεν μπορεί να στηρίζεται σε οριζόντια μέτρα και φοροεπιδρομές»\nΣε σχέση με τα ληξιπρόθεσμα χρέη προς τα ασφαλιστικά ταμεία, ο κ. Μίχαλος δήλωσε ότι το θέμα είναι εξαιρετικά επείγον και οι ανησυχίες των διοικητών τους μεγάλες, καθώς -αν δεν ληφθούν μέτρα- τα αποθεματικά τους δεν θα είναι πλέον επαρκή για να καλύψουν τις μηνιαίες υποχρεώσεις τους. Εκτίμησε μάλιστα πως το καμπανάκι θα χτυπήσει τον Νοέμβριο.